Bookstars :: Υγεία και ιατρική περίθαλψη - Κυριόπουλος Γιάννης\nΣυγγραφέας : Κυριόπουλος Γιάννης\nΟ Γιάννης Κυριόπουλος γεννήθηκε στην Πάτρα και σπούδασε ιατρική και επιδημιολογία στο Πανεπιστήμιο Αθηνών. Έχει πραγματοποιήσει μεταπτυχιακές σπουδές στη Δημόσια Υγεία, την Κοινωνική Πολιτική και τα Οικονομικά της Υγείας. Από το 1985 είναι Καθηγητής και Διευθυντής του Τομέα Οικονομικών της Υγείας. Tον Σεπτέμβριο του 2011 εκλέχτηκε για τέταρτη φορά Κοσμήτωρ της Εθνικής Σχολής Δημόσιας Υγείας. Έχει, ακόμη, διατελέσει Σύμβουλος και Εμπειρογνώμων Διεθνών Οργανισμών και έχει αναπτύξει ευρεία δραστηριότητα στις χώρες της Βαλκανικής Χερσονήσου και του Ευξείνου Πόντου. Έχει λάβει τιμητικές διακρίσεις από διεθνείς οργανισμούς και ξένα Πανεπιστήμια. Τα ερευνητικά του ενδιαφέροντα εστιάζονται στα Οικονομικά της Υγείας, στις Πολιτικές Υγείας και στην Κοινωνική Πολιτική και Ασφάλιση. Παράλληλα, οι ακαδημαϊκές του δραστηριότητες επεκτείνονται στην παρουσίαση εργασιών σε εθνικές και διεθνείς διασκέψεις και συνέδρια, δημοσιεύσεις άρθρων σε επιστημονικές και ειδικές εκδόσεις στο πεδίο των οικονομικών και της πολιτικής της υγείας. Έχει χρηματίσει μέλος διοικητικού συμβουλίου σε πολλούς διεθνείς οργανισμούς δημόσιας υγείας και διοίκησης υπηρεσιών υγείας, όπως του European Health Care Management Association (EHMA), του Association of Schools of Public Health in European Region (ASPHER) και του International Association of Health Economics. Ακόμη είναι Πρόεδρος του Federation for International Cooperation of Health Services and Systems Research Centers (FICOSSER) και Ιδρυτής και Επίτιμος Πρόεδρος του Διοικητικού Συμβουλίου της Ελληνικής Εταιρείας Διοίκησης Υπηρεσιών Υγείας (ΕΕΔΥΥ) και της Ελληνικής Επιστημονικής Εταιρείας Φαρμακοοικονομίας (ΕΕΕΦ).\nΕυαγγελόπουλος Νικόλαος Π.


Έγινε διάσημη στο TikTok λόγω του πελώριου στόματός της και βγάζει χιλιάδες δολάρια (video) | Cyprus Times\n30 Νοεμβρίου, 2020 Δευτέρα 16:05:17\nΈγινε διάσημη στο TikTok λόγω του πελώριου στόματός της και βγάζει χιλιάδες δολάρια (video)\nΑίσθηση έχει προκαλέσει μια γυναίκα στο TikTok λόγω του τεράστιου στόματός της, το οποίο θα μπορούσε ενδεχομένως να είναι το μεγαλύτερο στον κόσμο.\n«Κάθε βίντεο που ανεβάζω και δείχνει το στόμα και τις εκφράσεις που μπορώ να πάρω, γίνεται αμέσως τρελό viral» λέει η κάτοικος Στάμφορντ, η 30χρονη Σαμάνθα Ράμσντελ, που έχει πάνω από 767.000 ακόλουθους χάρη στο λογαριασμό της «BFAM» (Big F@@@ing a@@ mouth).\nH πωλήτρια ιατρικών ειδών λέει πως άρχισε να δημοσιεύει διάφορα βίντεο στο TikTok την περασμένη άνοιξη για να διασκεδάσει τον κόσμο κατά την διάρκεια του lockdown, σύμφωνα με το Jam Press. «Άρχισε να αυξάνεται η δημοτικότητά μου λόγω του lockdown» είπε. «Έκανα πολλά αστεία βίντεο με το πρόσωπό μου, κωμωδίες και παρωδίες τραγουδιών»\n@samramsdell5Reply to @drsnow02 umm…. good??♬ original sound – samramsdell5\nΩστόσο, η δημοτικότητά της εκτοξεύτηκε όταν ένας θαυμαστής την ρώτησε εάν αισθάνεται ανασφαλής για το πελώριο στόμα της. Η Ράμσντελ απάντησε με ένα χιομουριστικό βίντεο, το οποίο έχει πάνω από 7,4 εκατομμύρια προβολές, και δείχνει το αστέρι του TikTok με το στόμα της να «χάσκει» ενώ λέει ότι παλαιότερα ήταν ανασφαλής, αλλά τώρα έχει αφήσει «το μεγάλο στόμα της να λάμπει στον ήλιο».\n@samramsdell5Reply to @posey04 have lunch with me 🤪 apparently people hate the sound of chewing so I cut it out ##mukbang♬ Stuck In The Middle – Tai Verdes\n«Αυτό το βίντεο μου έδωσε πελώρια ώθηση, τον Αύγουστο είχα επιπλέον 100.000 οπαδούς» ανέφερε. Σε άλλα βίντεο,φαίνεται να καταναλώνει διάφορα φαγητά από σάντουιτς μέχρι marshmallows με μία μόνο μπουκιά.\nΣτο πιο viral βίντεό της με 60 εκατομμύρια προβολές, η 30χρονη φαίνεται να κάνει την πρόκληση «Make It Red» του TikTok, στην οποία οι χρήστες φορούν μακιγιάζ και τραγουδούν το ομώνυμο τραγούδι του Ashnikko-Daisy. «Θέλω να βλέπω τα μάγουλά σας να γίνονται κόκκινα» λέει προτού ανοίξει το στόμα της σαν τον Joker από τις ταινίες Batman.\n@samramsdell5Ruining another trend ❤ ##glowred ##HalloweenAtHome♬ MAKE IT RED CHALLENGE [Ashnikko – Daisy] – Call me Jony 🤓\nΠαρά την τεράστια άνοδό της, η 30χρονη παραδέχεται ότι αρχικά είχε δεχτεί πολύ αρνητικά σχόλια. «Ένιωθα ακόμη χειρότερα όταν ο κόσμος με αποκαλούσε πόνι για το στόμα μου» αλλά όπως λέει, πλέον το στόμα της «συγκεντρώνει πέντε φορές περισσότερες προβολές».\nΠαράλληλα, η δημοτικότητα της Ράμσντελ της επέτρεψε να βγάλει και κάποια χρήματα από το στόμα της. «To TikTok πληρώνει πραγματικά τους κορυφαίους δημιουργούς του, βάση των προβολών τους, και είναι περίπου 0,3 σεντς ανά 1.000 προβολές» είπε. «Δεν ακούγονται πολλά, αλλά μερικά από τα κορυφαία μου βίντεο, έχουν πάνω από 50 εκατομμύρια προβολές, οπότε εάν κάνετε πράξεις, δεν είναι και τόσο κακό να τρως σάντουιτς μπροστά στην κάμερα».


ΕΒΕΠ: Μετά τις εκλογές η ώρα του... λογαριασμού για τους φορολογούμενους | Fortunegreece.com\nΕΒΕΠ: Μετά τις εκλογές η ώρα του… λογαριασμού για τους φορολογούμενους\nΠαράταση της προθεσμίας υποβολής των φορολογικών δηλώσεων μπορεί να δόθηκε, αλλά αυτό δεν ανατρέπει το χρονοδιάγραμμα εξόφλησης των φόρων εντός του β’ εξαμήνου του 2019, σημειώνει το ΕΒΕΠ.\n«Με τις ετήσιες πληρωμές φορολογικών υποχρεώσεων θα βρεθούμε αντιμέτωποι όλοι οι φορολογούμενοι αμέσως μετά τις εκλογές», σημειώνει σε ανακοίνωσή του το ΕΒΕΠ.\nΌπως σημειώνει, έως τις 29 Ιουλίου θα πρέπει συνολικά 6,3 εκ. φορολογούμενοι να υποβάλουμε την ετήσια δήλωση φορολογίας εισοδήματος μετά την παράταση που δόθηκε από το υπουργείο Οικονομικών. Αρκετοί βεβαίως θα περιμένουμε πρώτα να υποβάλουμε και να καταβάλουμε τη πρώτη δόση των εταιρικών φορολογικών μας δηλώσεων πριν φορολογηθούμε και ως φυσικά πρόσωπα. Από το τέλος Ιουλίου πάντως θα ξεκινήσει η πληρωμή του φόρου εισοδήματος φυσικών προσώπων για τους φορολογούμενους που θα λάβουν χρεωστικό εκκαθαριστικό. Υπολογίζεται ότι το συνολικό ποσό φόρου που θα κληθούν να πληρώσουν οι φορολογούμενοι θα προσεγγίσει τα 3,5 δισ. ευρώ. Ο φόρος εισοδήματος θα πρέπει να πληρωθεί σε τρεις διμηνιαίες δόσεις, δηλαδή Ιούλιο, Σεπτέμβριο και Νοέμβριο.\nΑπό τον Σεπτέμβριο πρόκειται να ξεκινήσει η πληρωμή του φετινού ΕΝΦΙΑ, με τη τελευταία δόση του φόρου να πληρώνεται έως και τον Ιανουάριο 2020. Ο συνολικός λογαριασμός του ΕΝΦΙΑ, που θα κληθούν να πληρώσουν 7 εκ. ιδιοκτήτες, ανέρχεται στα 2,9 δις ευρώ, από τα 3,2 δις ευρώ που έχουν προϋπολογισθεί.\nΟ λογαριασμός θα είναι και φέτος βαρύς για τους φορολογούμενους με μεσαία ακίνητη περιουσία. Οι μικροϊδιοκτήτες, μετά τον κόφτη, θα δουν μία μικρή μείωση της φορολογικής τους επιβάρυνσης, η οποία θα είναι της τάξης των 30, 50 και 60 ευρώ και σε καμία περίπτωση δεν θα υπερβαίνει τα 100 ευρώ. Ο υπολογισμός του φετινού ΕΝΦΙΑ θα γίνει με βάση τις ισχύουσες τιμές ζώνης, την κλίμακα του κύριου φόρου και την κλίμακα του συμπληρωματικού φόρου ο οποίος επιβάλλεται στους έχοντες αστικά ακίνητα αξίας άνω των 250.000 ευρώ. Ανάλογα με το ύψος της ακίνητης περιουσίας θα εφαρμοστεί πάνω στο ποσό του φόρου η μείωση 10% μεσοσταθμικά, που όμως δεν αγγίζει καθόλου όσους έχουν στην κατοχή τους μεσαία περιουσία. Οι περίπου 450.000 φορολογούμενοι με ακίνητα αξίας άνω των 250.000 ευρώ για άλλη μια χρονιά θα πληρώσουν πάνω από 1 δις ευρώ ή το 40% του ΕΝΦΙΑ.\nΈως το τέλος του έτους οι φορολογούμενοι θα πρέπει να πληρώσουν και τα τέλη κυκλοφορίας οχημάτων. Ο συνολικός λογαριασμός των τελών κυκλοφορίας ανέρχεται σε περίπου 1,3 δις ευρώ και εξοφλούνται εφάπαξ.\nΩς γνωστό και φέτος, ανεξαρτήτως εκλογών, ισχύει το γνωστό χρονοδιάγραμμα καταβολής των 6 μηνών, με τους 750.000 φορολογούμενους, που δηλώνουν από 20.000 έως 45.000 ευρώ, να πληρώνουν και φέτος το 60% του φόρου εισοδήματος. Ο φορολογικός μαραθώνιος των φορολογούμενων συμπληρώνεται βεβαίως με τις δόσεις που θα πληρώνουν κάθε μήνα για την εξόφληση των ληξιπρόθεσμων οφειλών τους σε έως 120 δόσεις ή με βάση την πάγια ρύθμιση. Σχεδόν ένας στους τρεις φορολογούμενους, από τα 2 εκ. που υπέβαλαν ήδη φορολογική δήλωση και πήρε το εκκαθαριστικό, φαίνεται να πληρώνει έξτρα φόρο για τα εισοδήματα που απέκτησε το 2018 με τον μέσο φόρο να αγγίζει μέχρι στιγμής τα 650 ευρώ.\nΗ νομοθετική τροπολογία της τελευταίας στιγμής μπορεί να ακύρωσε τη μείωση του αφορολόγητου ορίου από περίπου 9.000 σε 6.000 ευρώ, που η κυβέρνηση είχε ψηφίσει το 2017 για το 2020, αλλά ταυτόχρονα κατήργησε όλα τα λεγόμενα «αντίμετρα» φορολογικών μειώσεων που είχαν θεσπιστεί να εφαρμοστούν από 1.1.2020 όπως:\nΤη μείωση του φορολογικού συντελεστή από 22% σε 20% για εισοδήματα μισθωτών και συνταξιούχων έως 20.000 ευρώ.\n• Την κατάργηση της εισφοράς αλληλεγγύης για ετήσια εισοδήματα έως 20.000 ευρώ από 12.000 σήμερα.\n• Τη μείωση του φόρου εισοδήματος για τους κατοίκους νησιών με πληθυσμό έως 3.000 κατοίκους.\n• Τη μέση μείωση του ΕΝΦΙΑ κατά 20% το 2020, τη μείωση του συνολικού ποσού κατά 30% όταν δεν υπερβαίνει τα 700 ευρώ και το μηδενισμό του για τα ακίνητα σε νησιά με πληθυσμό κάτω των 1.000 κατοίκων.\nΗ ώρα του λογαριασμού για τους φορολογούμενους έρχεται λοιπόν αμέσως μετά τις εθνικές εκλογές της 7ης Ιουλίου, αφού παράταση της προθεσμίας υποβολής των φορολογικών δηλώσεων μπορεί να δόθηκε, αλλά αυτό δεν ανατρέπει το χρονοδιάγραμμα εξόφλησης των φόρων εντός του β’ εξαμήνου του 2019, καταλήγει το επιμελητήριο.\nΠρος νέα παράταση των φορολογικών δηλώσεων οδεύει το ΥΠΟΙΚ- Τα δύο σενάρια\nΠρος παράταση οδηγούνται οι φορολογικές δηλώσεις- Στα 600 ευρώ ο μέσος φόρος\nΤι θα πληρώσουμε φέτος στον ΕΝΦΙΑ και ποιοι θα δουν έκπτωση – Αναλυτικά παραδείγματα\nAυξάνεται ο αριθμός των δόσεων για φόρο εισοδήματος και ΕΝΦΙΑ


05/11/2012: Τι φταίει και δεν αξιοποιούνται οι πόροι του ΕΣΠΑ...\nΑναξιοποίητα 3 δισ. ευρώ\nΣυνέντευξη στον Νικο Xρυσολωρα\nΤην ώρα που η ελληνική οικονομία βρίσκεται στο όριο της απόλυτης ασφυξίας, τρία δισεκατομμύρια ευρώ, που προορίζονται ειδικά για τη χώρα μας, παραμένουν αναξιοποίητα στις Βρυξέλλες, έστω και αν -σε αυτήν την περίπτωση- δεν απαιτούνται «προαπαιτούμενα δημοσιονομικά μέτρα» για να εκταμιευθούν.\nΟπως τονίζει σε συνέντευξή του στην «Κ», ο Ευρωπαίος επίτροπος Περιφερειακής Πολιτικής, Γιοχάνες Χαν, «το Μνημόνιο, που όλοι κριτικάρουν ως συμφωνία με αποκλειστική έμφαση στη λιτότητα, προβλέπει ότι η Ελλάδα θα απορροφά κάθε χρόνο ένα συγκεκριμένο ποσό ευρωπαϊκών κονδυλίων (περίπου 3,5 δισ. τον χρόνο). Για να επιτευχθούν οι στόχοι του Προγράμματος, ουσιαστικά η Ελλάδα “αναγκάζεται” να απορροφήσει κονδύλια και να τα επενδύσει στην οικονομία της. Πέρυσι και πρόπερσι, η χώρα πέτυχε τον στόχο της με τεχνητά μέσα, όπως, για παράδειγμα, με την αύξηση του ποσοστού της ευρωπαϊκής συμμετοχής στη συγχρηματοδότηση.\nΦέτος που οι δυνατότητες αυτές έχουν εξαντληθεί, από τα 3,7 δισ. που υποχρεούται από το Μνημόνιο να απορροφήσει η Ελλάδα, έχουμε λάβει αιτήσεις πληρωμής στις Βρυξέλλες για 700 εκατ, μόνο. Συνήθως, ο κύριος όγκος των αιτήσεων έρχεται στο τέλος του χρόνου, αλλά δεν νομίζω ότι η Ελλάδα θα καταφέρει να τραβήξει όλο το ποσό».\nΕρωτώμενος πού αποδίδει την αβελτηρία στην απορρόφηση των ευρωπαϊκών κονδυλίων, ο κ. Χαν, ο οποίος επισκέπτεται ανά 2-3 μήνες την Ελλάδα, απαντά ότι «δεν είναι μυστικό πως οι συνεχείς εκλογικές αναμετρήσεις αποδιοργάνωσαν την κατάσταση». Το κύριο πρόβλημα όμως, σύμφωνα πάντα με τον επίτροπο, είναι η «αδυναμία της δημόσιας διοίκησης, σε συνδυασμό με την έλλειψη συνεργασίας και την ασάφεια ως προς τις αρμοδιότητες του κάθε υπουργείου, των περιφερειακών διοικήσεων και των δήμων».\nΠαρ’ όλα αυτά, ο κ. Χαν διαπιστώνει βελτίωση της συνεργασίας μεταξύ των ελληνικών αρχών και της Ευρωπαϊκής Ενωσης τον τελευταίο καιρό, καθώς η νέα κυβέρνηση έχει εντοπίσει τις αδυναμίες. Ομως, από τη νομοθέτηση των αλλαγών ώστε να απλοποιηθεί το σύστημα, «μέχρι την υλοποίηση και την αλλαγή νοοτροπίας, υπάρχει απόσταση».\n«Προσπαθούμε να βοηθήσουμε και να φέρουμε επενδύσεις στην Ελλάδα», διαβεβαιώνει ο κ. Χαν: «Πέρυσι το καλοκαίρι, ζήτησα από τον Γερμανό αντικαγκελάριο Ρέσλερ να προωθήσει γερμανικές επενδύσεις στη χώρα σας. Σε λίγες μόλις εβδομάδες είχε ανταποκριθεί και έστειλε αντιπροσωπεία επιχειρηματιών στην Αθήνα. Μου απάντησαν ότι ενδιαφέρονται αλλά υπάρχουν σημαντικά εμπόδια. Το πρώτο είναι η καθυστέρηση στην απονομή δικαιοσύνης, η οποία ξεπερνά κατά πολύ κάθε ευρωπαϊκό όριο. Οπως ξέρετε, δεν είναι απίθανο για μια εταιρεία να βρεθεί στο δικαστήριο ή να ζητήσει την παρέμβαση της δικαιοσύνης. Οταν επομένως οι υποθέσεις κάνουν τόσα χρόνια να τελεσιδικήσουν, αποτελεί ισχυρό αντικίνητρο για δραστηριοποίηση στην Ελλάδα. Το δεύτερο πρόβλημα είναι η νομοθεσία για τη φορολόγηση. Ρωτάς ένα στέλεχος της εφορίας τι ισχύει σε μια συγκεκριμένη περίπτωση και σου δίνει μια απάντηση. Λίγους μήνες μετά, ένας άλλος εφοριακός σου δίνει άλλη απάντηση. Δεν γίνεται όμως να κάνει κάποιος επενδύσεις χωρίς διοικητική και νομική σταθερότητα. Οπως βλέπετε, τα εμπόδια που σας αναφέρω δεν έχουν σχέση με τα λεφτά».\nΕντούτοις, ο κ. Χαν πιστεύει ότι «ήδη βρισκόμαστε στο δεύτερο μισό του τούνελ». Η κατάσταση έχει βελτιωθεί και η απορρόφηση κοινοτικών πόρων επιταχύνεται, κάτι που διαπίστωσε και στις πρόσφατες επαφές του με τους περιφερειάρχες της Ελλάδας. Επίσης, ο επίτροπος διαπιστώνει ότι το κλίμα στην Ευρώπη έναντι της Ελλάδας έχει αλλάξει.\n«Το βλέπω στη χώρα μου στην Αυστρία, ενώ δεν πρέπει να υποτιμάτε την υποστήριξη που έδειξε η καγκελάριος Μέρκελ με την επίσκεψή της στην Αθήνα». Επιπλέον, «μετά από πολλές προσπάθειες και πολλά τηλεφωνήματα, κατάφερα να πείσω την ΕΤΕπ να απελευθερώσει τα πρώτα 150 εκατ. ευρώ για τη χρηματοδότηση μικρομεσαίων επιχειρήσεων». «Πάντα όμως είμαι ανυπόμονος και ζητάω πιο γρήγορα αποτελέσματα», καταλήγει.


Red Nights: Τι είναι πορτοκαλί και πετάει;\nΤο πρώτο πράγμα που πρόσεξα επιστρέφοντας στο Λονδίνο ήταν οι αφίσες της easyJet που διαφημίζουν τις καινούριες της πτήσεις προς Θεσσαλονίκη και Ηράκλειο. Στη συνέχεια είδα διαφημίσεις στις εφημερίδες με διάφορους νέους προορισμούς μεταξύ των οποίων η Μύκονος, η Ρόδος και η Κέρκυρα. Οι πτήσεις θα αρχίσουν σταδιακά ως εξής:\n30 Ιανουαρίου: Θεσσαλονίκη - Λονδίνο*\n31 Μαρτίου: Κέρκυρα - Λονδίνο και Ηράκλειο - Λονδίνο\n2 Απριλίου: Ρόδος - Λονδίνο\n1 Μαΐου: Μύκονος - Λονδίνο\n2 Μαΐου: Ηράκλειο - Μάντσεστερ\n(* όπου για Λονδίνο εννοείστε Gatwick το οποίο είναι σα να πηγαίνεις στην Αθήνα και να προσγειώνεσαι στη Θήβα, αλλά OK, μην τα θέλουμε όλα δικά μας).\nΚρατήσεις εισιτηρίων γίνονται ήδη και μάλιστα στα ελληνικά, και αν σκεφτόσαστε να κάνετε κανένα ταξιδάκι προς τα μέρη μας, καλό θα είναι να αρχίσετε να τσεκάρετε τιμές. Γιατί η easyJet είναι μεν φτηνή, αλλά μόνο όταν κλείσεις νωρίς. Αν πας τελευταία στιγμή, είναι το ίδιο σαν να κλείσεις με Ολυμπιακή ή BA, μόνο που δεν σε ταΐζουν κατά τη διάρκεια της πτήσης.\nΈριξα μια γρήγορη ματιά στην ιστοσελίδα της easyJet και βρήκα αρκετά καλές τιμές από τη Θεσσαλονίκη, αν και οι ώρες των πτήσεων είναι αρκετά άβολες για κάποιον που θέλει να ταξιδέψει από Ελλάδα, π.χ. οι αναχωρήσεις από Θεσσαλονίκη είναι το πρωί και οι αναχωρήσεις από Gatwick ξημερώματα. Πράγμα που σημαίνει πως για μια πτήση "σαββατοκύριακου" πρέπει να πάρεις άδεια την Παρασκευή και η Κυριακή πάει χαμένη. Οι τιμές είναι καλές όμως - για αναχώρηση στις 8/2 και επιστροφή στις 10/2, τα εισιτήρια είναι 248€ για δύο άτομα με μία βαλίτσα (η κάθε βαλίτσα χρεώνεται 12€) ή 124€ το άτομο. Η αντίστοιχη πτήση της BA κοστίζει περίπου 60€ παραπάνω κατ' άτομο, αλλά η ΒΑ δεν έχει πτήση επιστροφής τις Κυριακές.\nΚαμία τύχη λοιπόν για τους Θεσσαλονικείς που ονειρεύονται ένα φτηνό σαββατοκύριακο στο Λονδίνο. Αλλά αν μπορείτε να ταξιδέψετε μέσα στην εβδομάδα, π.χ. αναχώρηση Κυριακή 6/4 ή Δευτέρα 7/4 και επιστροφή Παρασκευή 11/4, θα βρείτε εισιτήρια με 182€ ήτοι 91€ το άτομο με τη βαλίτσα μισή-μισή. H αντίστοιχη πτήση της BA έχει τα διπλάσια χρήματα: 190€ το άτομο (380€ το ζευγάρι) αν και οι ώρες είναι καλύτερες και αναλογεί μία βαλίτσα στον καθένα ;-)\nΑπό Κέρκυρα και Ηράκλειο οι τιμές είναι πιο τσιμπημένες, π.χ. για ένα "σαββατοκύριακο" (αναχώρηση Σάββατο 17/5, επιστροφή Δευτέρα 19/5 ή αντίστοιχα Παρασκευή-Κυριακή) δύο άτομα με μισή βαλίτσα ο καθένας θα πληρώσουν σχεδόν 400€. H BA δεν έχει πτήσεις από την Κέρκυρα και το Ηράκλειο, γι' αυτό ίσως είναι τόσο ακριβές οι πτήσεις της easyJet. Πάντως το Ηράκλειο έχει τις πιο πολλές και πιο βολικές πτήσεις για τους ταξιδευτές του σαββατοκύριακου, με αναχωρήση από Ηράκλειο στις 19:15 το βράδυ της Παρασκευής και από Gatwick στις 15:40 το απόγευμα της Κυριακής.\nΤο βασικό συμπέρασμα είναι πως αν σκέφτεστε να ταξιδέψετε προς Λονδίνο (ή για κάποιον άλλο προορισμό μέσω Λονδίνου) στο εγγύς μέλλον, πρέπει να αρχίσετε να το ψάχνετε από τώρα. Οι πιο τυχεροί στις τιμές φαίνεται πως είναι οι Θεσσαλονικείς, ενώ οι πιο τυχεροί στα δρομολόγια οι Κρήτες. Όπως και να 'χει πάντως, αυτή την εποχή υπάρχουν αρκετά φτηνά εισιτήρια, κι αν είσαστε διατεθιμένοι να κλείσετε νωρίς, να είσαστε ευέλικτοι με τις ημερομηνίες σας και ίσως να κάνετε συνδιασμούς αεροδρομίων (π.χ. αναχώρηση από Θεσσαλονίκη, άφιξη Αθήνα) σίγουρα θα πετύχετε κάποιο λαυράκι.\nΟι συμβουλές μου είναι δύο:\n1. Μην παρασυρθείτε απλά από μια φτηνή τιμή, αλλά δώστε ιδιαίτερη σημασία στις ώρες αναχώρησης και άφιξης. Αν η πτήση σας αναχωρεί στις 6:00 η ώρα το πρωί από το Gatwick, θα πρέπει να φύγετε από το ξενοδοχείο σας κατά τις 2:30 με 3:00 τα ξημερώματα, που σημαίνει ότι εκείνη τη νύχτα θα την πληρώσετε άδικα και ότι τα μεταφορικά θα σας κοστίσουν κάτι παραπάνω (υπολογίστε 65-70€ το *λιγότερο* για 2 άτομα για ταξί μέχρι το σταθμό του τρένου (Victoria) και από εκεί τρένο ως το Gatwick). Αν πάρετε ταξί μέχρι το αεροδρόμιο, υπολογίστε από 100€ και πάνω.\nΠληροφορίες για τις μεταφορές από και προς το Gatwick δίνει η easyJet στην ιστοσελίδα της. Μπορείτε επίσης να ενημερωθείτε από την επίσημη ιστοσελίδα του αεροδρομίου.\n2. Για να βρείτε φτηνά εισιτήρια που βολεύουν, πρέπει ή να πάτε σε ταξιδιωτικό πράκτορα (και να πληρώσετε κάτι παραπάνω) ή να το ψάξτε πολύ από μόνοι σας. Μην περιμένετε να μπείτε στην ιστοσελίδα της easyJet, να βάλετε τις πρώτες ημερομηνίες που θα σας έρθουν στο νου και να βρείτε την σούπερ προσφορά. Προσέξτε επίσης το θέμα με τις βαλίτσες, γιατί όσο πιο φτηνιάρικη η εταιρία, τόσο πιο αυστηρή είναι με το θέμα του βάρους και του αριθμού των βαλιτσών. Διαβάστε πολύ προσεκτικά τις οδηγίες της εταιρίας για να μην βρεθείτε προ εκπλήξεων.\nΚαι κάτι άλλο: οι φτηνές αεροπορικές εταιρίες δεν έχουν συμβάσεις με άλλες εταιρίες μέσω της IATA, οπότε αν η πτήση ακυρωθεί για οποιοδήποτε λόγο (π.χ. καιρικές συνθήκες, βλάβη ή καθυστέρηση αεροπλάνου) δεν θα σας βάλουν σε πτήσεις άλλης εταιρίας, ακόμα κι αν υπάρχουν πτήσεις για τον προορισμό σας. Επίσης αν εσείς καθυστερήσετε και χάσετε την πτήση σας για οποιοδήποτε λόγο, είναι απίθανο να σας μεταφέρουν σε άλλη πτήση χωρίς οικονομική επιβάρυνση. Βέβαια τέτοιες αναποδιές δεν συμβαίνουν συχνά, αλλά καλό είναι να είσαστε προετοιμασμένοι.\nμετά από προτροπή της Πέννυς τσέκαρα και γω τις τιμές και θα συμφωνήσω απόλυτα μαζί σου. Ειδικά εμείς που είμαστε στην Κρήτη, αν ψάξουμε για Ηράκλειο -Gatwick βρίσκουμε τιμές πάααρα πολύ χαμηλές αφού από τον Απρίλιο και μέχρι τέλος Νοεμβρίου έχει ...ούτε και γω ξέρω πόσες πτήσεις την ημέρα. Πάντως τα δρομολόγια είναι ότι πρέπει για σ/κ από εδώ και επίσης υπάρχουν πάντα αυτά τα 24ωρα προσφορών της easyjet προχθες για παράδειγμα είχαν -25% και οι τιμές διαμορφωνόταν πολύ χαμηλά.\nΕγώ όταν είδα το θέμα του ποστ νόμιζα ότι άρχισες την γκρι -σορρυ πορτοκαλί - διαφήμιση. Μετά είδα ότι δεν εισαι και πολυ ενθυσιασμένη!\nΕνα έχω να πω!\nΤο χεις πάρει λίγο στραβά το θέμα από την πλευρά του Έλληνα!\nΚάθεσαι στο γραφείο σου και σου σκάει το mail που λέει και η Νατάσσα και σου λέει 25% έκπτωση αν κλείσεις μέχρι την Τρίτη.\nΠαρόλο που έχεις δουλεια, βρίσκεις ένα μισαωράκι να ονειρευτείς την καλοκαιρινή σου απόδραση.\nΚαι μην ξεχνάμε ότι απόδραση δεν είναι μόνο Λονδίνο! Είναι Μιλάνο, είναι Παρίσι! Και ειδικα για ΣΚ, το Μιλάνο συνίσταται!\nΚάθεσαι λοιπον και χωρίς να το καταλάβεις έχει περάσει ένα δίωρο όπου έχεις τσεκάρει και εκτυπωσει όλους τους πιθανους συνδυασμούς της easyjet κατα τους μήνες Μαιο και Ιουνιο!\nΚαι όντως βρισκεις ότι είναι φτηνά να φύγεις Πέμπτη και να γυρίσεις Τρίτη! Ή θεσσαλονίκη 11:20 το πρωί Δευτέρας! Τέλεια θα είσαι στην δουλεια στις 12 και θα γλυτώσεις και άδεια!\nΚαι φυσικά αν είσαι από τους εκδρομείς που τσεκάρουν προσφορές και ταξιδεύουν συχνα εξω γνωρίζεις και τα ταξί και τις βαλίτσες και δεν έχεις πρόβλημα να πληρώσεις το 100ρικο από το να πας από νωρίς το βράδυ στο αεροδρόμιο.\nΆσε που εχεις σκοπό να χαλάσεις πάνω από χιλιάρικο για ψώνια, κλαμπιγκ και ότι άλλο στη βαρέσει το ΣΚ ή το τριημερο τετραημερο που θα πας!\nΆρα μια χαρά σου έρχεται!\nΆσε που η πλειοψηφία αποφασίζει τελευταία στιγμή,δλδ κανα δίμηνο νωρίτερα και άρα οι τιμές που βρίσκει συμφέρουν για πτήση με μεγαλη εταιρεία,όπου το φαγητό στις περισσότερες περιπτώσεις θα φαγωθεί με το ζόρι μιας και το έχουμε πληρώσει. Πες με περίεργο, αλλα ελάχιστες είναι οι εξαιρέσεις που έχω ευχαριστηθεί φαγητό εκτός πρώτης θέσης!\nΠέρα από την πλάκα και από τους πολύ σωστους προβληματισμους που αναπτύσσεις για ανθρώπους που δεν ταξιδεύουν συχνά, το θέμα είναι ότι η easyjet έχει κάνει τον Έλληνα να σκέφτεται να αποδράσει εξωτερικό έστω και για λίγο και το κυριότερο... να προγραμματίζει από νωρίς τα ταξί΄δια αυτά!\nΚαλό σου ΣΚ, Σοφία!\n12 January 2008 at 05:59\n@ Natassa: Όντως, τα δικά σας δρομολόγια είναι ιδιαιτέρως ευνοϊκά για αποδράσεις του σαββατοκύριακου. Σχεδόν τέλεια θα έλεγα :-)\n@ Philos: Είμαι πολύ ενθουσιασμένη που η easyJet ξεκινάει δρομολόγια από/προς περισσότερα ελληνικά αεροδρόμια, αλλά ο σκοπός του άρθρου δεν ήταν να τη διαφημίσω, αλλά να παρουσιάσω τα πράγματα ως έχουν. Και δε νομίζω ότι το έχω πάρει καθόλου στραβά το θέμα :-p\nΗ easyJet δεν σε πάει στο Παρίσι, ούτε στο Μιλάνο. Σε πάει μόνο στο Λονδίνο (άντε στο Μάντσεστερ) και μάλιστα στο Gatwick. Για το λόγο αυτό όλες μου οι αναφορές είναι πολύ συγκεκριμένες.\nΔεν μπορούν όλοι να φύγουν Πέμπτη και να γυρίσουν Δευτέρα "στις 11:20" (σημειωτέον ότι άφιξη Δευτέρα στις 11:20 μπορεί να σημαίνει ότι φτάνεις στο γραφείο στις 2 ή αργότερα, αναλόγως τις καθυστερήσεις της πτήσης, πόση ώρα θα κάνεις να πάρεις βαλίτσες κ.λπ.). Συν ότι για πολλούς το Σαββατοκύριακο είναι το γνωστό Παρασκευή απόγευμα με Κυριακή βράδυ, οπότε το να μπορείς να φύγεις πρωί Παρασκευής και να γυρίσεις Δευτέρα μεσημέρι δεν τους λέει απολύτως τίποτα.\nΑν είσαι από τους εκδρομείς που τσεκάρουν προσφορές και ταξιδεύουν συχνά έξω, η ανάρτηση προφανώς δεν απευθύνεται σε σένα. Αν δεν σε νοιάζει να πληρώσεις 100€ ή παραπάνω για να πας στο αεροδρόμιο με ταξί, η έξυπνη λύση είναι να πετάξεις με άλλη εταιρία σε κοντινότερο αεροδρόμιο και να κάτσεις περισσότερο στον προορισμό σου, όχι να φεύγεις σαν τον ταλαιπωρημένο κλέφτη μες τα μαύρα μεσάνυχτα. Σημειωτέον ότι η διαδρομή Λονδίνο-Gatwick με ταξί παίρνει 1.5 ώρα στο νερό και αν την κάνεις μεταμεσονύχτια σίγουρα δεν θα πληρώσεις μόνο 100€.\nΗ διαφορά στις υπηρεσίες που προσφέρουν οι φτηνές εταιρίες σε σχέση με τις μεγάλες δεν είναι μόνο το φαγητό. Είναι όλα αυτά τα μικρά πράγματα που μπορούν να κάνουν το ταξίδι σου πιο άνετο - το βιβλίο με τις ζωγραφιές που θα δώσουν στο παιδί σου για να απασχολείται, το νερό/αναψυκτικό/κρασί που θα σου προσφέρουν 1, 2 ή περισσότερες φορές κατά τη διάρκεια της πτήσης, το γεγονός ότι μπορείς να διαλέξεις πού θα κάτσεις στο αεροπλάνο αντί να είσαι εσύ εδώ, η γυναίκα σου κάπου αλλού και ο γιος σου κάπου διαφορετικά, τα πιο άνετα καθίσματα ώστε να μπορείς να τεντώσεις λίγο τα πόδια σου, η εξυπηρέτηση εδάφους (π.χ. να σε βοηθήσουν με τις βαλίτσες), το γρήγορο (ή ον λάιν) τσεκ-ιν, η εγγύτητα του αεροδρομίου στον προορισμό σου, και κυρίως η ευελιξία που έχουν να σε βάλουν σε άλλη πτήση όταν κάτι στραβώσει με αυτή που έχεις κλείσει.\nΕγώ λέω πριν αποφασίσεται να ταξιδέψετε....γεμίστε πορτοφόλι και μια μέρα επιτέλους άδεια μήπως τύχει τίποτα στραβό με τις πτήσεις. Σοφία με μπρίζωσες για ταξιδάκι, θα γράψω σχετικά κάποια στιγμή.\nΕγώ έκλεισα ήδη τα εισητήρια μου για Θεσσαλονίκη και σε πάρα πολύ καλές τιμες..\nΑς δοκιμάσουμε και την easy να δούμε τι θα βγει!\nΛίγο χάλια οι ώρες όμως... Φεύγω απο Gatwick χαράματα, άρα δεν προβλέπεται ύπνος τη νύχτα...\neyxaristoume poly sofaki,katatopistiko k endaiferon post\nΠοτέ δεν την συμπάθησα αυτήν την EasyJet... Ειδικά από την στιγμή που αύξησε τις τιμές των εισητηρίων Αθήνα-Λονδίνο, ακόμη και σε πτήσεις για μερικούς μήνες μετά. Άσεε που δε σου προσφέρει και τπτ εκεί μέσα. Όχι πως η Swiss (που χρησιμοποιώ τώρα τελευταία :P) δίνει κάτι ιδιαίτερο, μια μικρή πίτσα καλτσόνε και ένα σοκολατάκι.\nΠάντως ευχαριστούμε για την ενημέρωση :) Ποτέ δεν ξέρεις αν και πότε θα χρειαστεί ;)\nΑπό τις γνώσεις που καλό είναι να υπάρχουν :)\nάσε που το γκατγουικ είναι ένα τσιγάρο δρόμος από το σπίτι....\n12 January 2008 at 14:26\nΚαλή επάνωδο κούκλα μου και να μας ανεβάσεις φωτογραφίες από εκεί.\nΌσο για τις τιμές καλό είναι να μην κοιτάμε μόνο αυτές αλλά και τα αεροπλάνα που μας βάζουν μέσα οι εταιρίες.\nΜερικά είναι άθλια του κερατά.Δεν έχω ακούσει όμως κάτι άσχημο για την εταιρία.\nΣοφάκι μου γλυκό έχεις ένα μοναδικό τρόπο να μας ταξιδεύεις έστω και νοερά και να μας αποσυντονίζεις!!!\nΠρέπει όμως να σου πω οτι αυτό που λες: "Η διαφορά στις υπηρεσίες που προσφέρουν οι φτηνές εταιρίες σε σχέση με τις μεγάλες δεν είναι μόνο το φαγητό. Είναι όλα αυτά τα μικρά πράγματα που μπορούν να κάνουν το ταξίδι σου πιο άνετο - το βιβλίο με τις ζωγραφιές που θα δώσουν στο παιδί σου για να απασχολείται, το νερό/αναψυκτικό/κρασί που θα σου προσφέρουν 1, 2 ή περισσότερες φορές κατά τη διάρκεια της πτήσης, το γεγονός ότι μπορείς να διαλέξεις πού θα κάτσεις στο αεροπλάνο αντί να είσαι εσύ εδώ, η γυναίκα σου κάπου αλλού και ο γιος σου κάπου διαφορετικά, τα πιο άνετα καθίσματα ώστε να μπορείς να τεντώσεις λίγο τα πόδια σου, η εξυπηρέτηση εδάφους" δεν είναι πάντα έτσι. Έχω κάνει υπερατλαντικό ταξίδι, σε θέση που δεν επέλεξα, με το άλλο μου μισό στην άλλη πλευρά του αεροπλάνου ενώ είχαμε κάνει νωρίς και ταυτόχρονα check in γιατί αδυνατούσε η κοπέλα να μας βρει 2 θέσεις μαζί ενώ φτάνοντας δεν μπορούσαμε να κουνήσουμε τα πόδια μας λόγω του ανύπαρκτου κενού μεταξύ των καθισμάτων. Το φαγητό περιττό να πω οτι δεν τρωγόταν. Οπότε easy jet και πάλι easy jet ώστε να ξέρουμε τι πληρώνουμε!!\nΚαλό Σ/Κ καλή μου!!\nΕγώ θα ξανατονίσω αυτό που είπες. Δίνετε σημασία στις ώρες και σε ποιο αεροδρόμιο είναι η πτήση. Ξέρω παιδιά που έκλεισαν με μια εταιρία για λίγο φτηνότερα αλλά έφευγε από Gatwick χαράματα, και έπρεπε να φύγουν από το σπίτι τους σχεδόν 12 το βράδυ! Με αποτέλεσμα το όλο ταξίδι να κρατάει πάρα πολλές ώρες και με πολλή ταλαιπωρία. Εγώ προσπαθώ όποτε μπορώ να χρησιμοποιώ το Heathrow, κι ας βγαίνει το εισιτήριο λίγο πιο ακριβό. Στην τελική, αν είναι απληρώσεις και 15 λίρες το τρένο για το Gatwick και να φας την ταλαιπωρία κλπ κλπ, καλύτερα να πληρώσεις τα λεφτά στο αεροπορικό εισιτήριο και να έχεις το κεφάλι σου ήσυχο! Ένα εισιτήριο που θα φτάνει/φεύγει σε άλλο αεροδρόμιο πλην Heathrow θα το προτιμούσα μόνο αν είχε καμια 60αριά και πάνω ευρώ διαφορά.\nΓια την ιστορία, έχω χρησιμοποιήσει British Airways αρκετά, αλλά και Ολυμπιακή. Και στις δύο αν κλείσεις περίπου 2-2,5 μήνες νωρίτερα, μπορείς να βρεις εισιτήριο με 200-250 ευρώ (το πολύ) για/από Heathrow. Τουλάχιστον έτσι έχω διαπιστώσει εγώ.\n12 January 2008 at 18:08\nνομίζω πως τώρα πιά είμαι έτοιμος για ένα ταξιδάκι απο Θεσαλλονίκη προς Λονδίνο. Ας είναι και το δεύτερο αεροδρόμιο.\n12 January 2008 at 19:14\nΠροσωπικά προσκηνώ στον sir Stelios!!!\nΚαι ποτέ δεν είχα πρόβλημα με τη διαδρομή Gatwick- London. Ένα μισαωράκι με το τρενάκι και κατεβαίνεις Vistoria St... Χαλαρώνεις και χαζεύεις έξω από το παράθυρο... To luton με έχει κουράσει περισσότερο, ίσως γιατί πηγαίνεις με το λεωφορείο...\n@ Σοφία, όταν γράφεις «η easyJet δεν σε πάει στο Παρίσι, ούτε στο Μιλάνο» εννοείς, εάν μένεις εκτός Αθήνας, μάλλον;\nΕγώ πάντως τσεκάρω συνεχώς αν εάν έχει βάλει και άλλους προορισμούς από Αθήνα εκτός Λονδίνου, Παρισιού, Βερολίνου και Μιλάνου... Όταν θα ανακοινώσει Μαδρίτη, να ξέρετε ότι θα κλείσω αμέσως!\nΑκούγεται σαν μια καλή εναλλακτική λύση ειδικά για τα άτομα που ταξιδεύουν από Ελλάδα προς Λονδίνο μιας και οι επιλογές δεν είναι και πάρα πολλές στις direct flights και ειδικά σε προσιτές τιμές.\nΕιδικά για off-season θα έχει καλές τιμές φαντάζομαι η συγκεκριμένη εταιρεία.\n12 January 2008 at 20:07\n@ Lianne: Με το καλό!\n@ Ekkremes: Όντως, αυτή η μεταμεσονύχτια ώρα αναχώρησης είναι πολύ βάρβαρη...\n@ Laplace78: Ευχαρίστησή μου :-)\n@ Deninho: Εντάξει, όσοι έχετε αφετηρία την Αθήνα, έχετε κι άλλες επιλογές. Πάντως τα καινούρια δρομολόγια είναι μεγάλη ευκολία για όσους ταξιδεύουν από τα νησιά ή την Θεσσαλονίκη.\nΔεν ξέρω αν σε παρηγορεί καθόλου, αλλά το ακριβότερο εισιτήριο για Ελλάδα το έχω πληρώσει στην easyJet - σχεδόν 300 λίρες - μια χρονιά που έκλεισα τελευταία στιγμή για Πάσχα.\n@ Zaphod: Έτσι είναι, γιατί δεν ξέρεις πότε θα σου χρειαστούν!\n@ The Bluelephant: Ελπίζω να τους κάνεις καλό ποδαρικό ;-)\n@ Island: Δε νομίζω ότι αυτό είναι κάτι που χρειάζεται να σε απασχολεί με την easyJet. Τα αεροπλάνα της είναι τα περισσότερα ολοκαινούρια, και μάλιστα χρησιμοποιεί μόνο 2 τύπους, Airbus A319 και Boeing 737, πράγμα που είναι θετικό από άποψη ασφάλειας.\n@ Cinderella: Μπορεί να μην είναι πάντα όπως τα περιέγραψα, αλλά η εξαίρεση επιβεβαιώνει τον κανόνα. Παραδείγματος χάριν, στις πτήσεις από Ελλάδα προς Αγγλία, η BA σου δίνει τη δυνατότητα να κάνεις check-in και να τυπώσεις την κάρτα επιβίβασης από το σπίτι 24 ώρες πριν την πτήση, οπότε διαλέγεις ακριβώς τις θέσεις που θες. Μπορείς να διαλέξεις και τι γεύμα θες να φας (π.χ. μπορεί να προτιμάς να φας μόνο φρούτα), και σου σερβίρουν όσα αναψυκτικά και νερά θες χωρίς επιβάρυνση. Χρειάζεται να είσαι στο αεροδρόμιο 45-60 λεπτά πριν την πτήση, και όχι 2 ώρες, και το σημαντικότερο, αν χάσεις την πτήση σου ή φτάσεις τελευταία στιγμή στο αεροδρόμιο, δεν σου λένε "συγγνώμη χάσατε".\n@ Γκρινιάρης: Έτσι ακριβώς κι εγώ :-)\n@ George: Τι το λες και δεν το κάνεις ;-)\n@ Penny: Ναι, αναφέρομαι μόνο στα καινούρια δρομολόγια από Θεσσαλονίκη, Κέρκυρα, Ηράκλειο, Ρόδο, Μύκονο προς Λονδίνο.\nΥ.Γ. Δεν είναι η μόνη λύση για το Luton το λεωφορείο. Μπορείς να πάρεις τρένο και μετά shuttle bus από τον σταθμό του τρένου για το αεροδρόμιο. Αλλά και πάλι είναι αρκετή ταλαιπωρία.\n@ Πίκος Απίκος: Κοίτα, αν ταξιδέψεις με 91€, είναι μια πάρα πολύ καλή λύση :-) Όπως και να 'χει, όσο περισσότερες εναλλακτικές έχεις τόσο το καλύτερο, άσε που σταδιακά πέφτουν οι τιμές λόγω ανταγωνισμού και μόνο.\nεγώ αν και λίγο καθυστερημένα\nθα πώ ένα μεγάλο μπράβο για τις\nΧρόνια με γύρισαν πίσω..\n13 January 2008 at 09:46\nΤο βασικότερο όλων, όπως πολύ σωστά τονίζει η σοφία, είναι η καλή οργάνωση. Οργάνωση για τα ωράρια που βολεύουν, προετοιμασία για το πήγαινε-έλα στο αεροδρόμιο, έγκαιρο ψάξιμο για να είναι φθηνότερες οι τιμές. Δεν είναι πάντα εύκολο, αλλά το καλό είναι ότι μέσω Ίντερνετ μπορείς να βρεις τα περισσότερα από αυτά σε χρόνο dt, να τα συγκρίνεις και να οργανωθείς.\nΥΓ Ευτυχώς που οι low cost αρχίζουν και αυξάνουν τα δρομολόγιά τους από/- προς Ελλάδα.\n@ Μαργαρίτα: Να 'σαι καλά. Κι εγώ ταξίδεψα γράφοντας το ποστ. Καλώς ήρθες στις Κόκκινες Νύχτες :-)\n@ Kitsosmitsos: Όντως, πολύ ενθαρρυντικό. Ας ελπίσουμε να υπάρξει ανταπόκριση από το κοινό, ώστε να παραμείνουν.\nΗ αλήθεια είναι ότι δεν με παρηγορεί το γεγονός ότι σε χρέωσαν 450ε για μια υπηρεσία που τους κοστίζει πολύ πιο φθηνά. Αλλά τα πάντα εξαρτώνται από τη σχέση ζήτησης-προσφοράς.\nΈτσι είναι. Εκείνη την εποχή πετούσαν για Ελλάδα η BA, η Ολυμπιακή και η Virgin και καμιά τους δεν είχε θέσεις. Μόνο η easyJet, γι' αυτό και την πλήρωσα χρυσή.\n13 January 2008 at 12:44\nΠολυ ωραίο και ενημερωτικό !\nΣημαντική η σημείωση στο τέλος περι φτηνών αεροπορικών εταιρειών.\nΑν θελήσω να ερθω Αγγλία θα διαβάσω πάλι αυτο εδω το θεματάκι :)\nΤι ωραία λοιπόν που θα ήταν αν αναβάθμιζαν το αεροδρόμιο (με επεκτάσεις, με slots, ίσως μ'έναν σταθμό ΚΤΕΛ για υπεραστικά κ διεθνή - Σκόπια, Βουλγαρία, Αλβανία, κλπ) κ γινόταν η Θεσ/κη hub. Πρωτεύουσα των Βαλκανίων, όπως ήταν πάντα. Αλλά, είπαμε: βάλαμε γρανιτένειες επενδύσεις παντού, τέλος. Δεν χρειάζεται να σκεφτόμαστε το μετά. Μια ζωή περιμένουμε να έρθει το χρήμα σ'εμάς, αντί να το πάρουμε μόνοι μας.\nΕνιγουέϊ.... Κάτι αλλο ήθελα να πω, αλλά το ξέχασα με το rant...\nΗ 1η σου συμβουλή είναι πολύ σωστή. Εγώ είχα κάνει λάθος και έκλεισα επιστροφή από Παρίσι στις 6 το πρωί. Είχα τσεκ ιν στις 4...! Το δωματίο δεν το είχαμε κρατήσει για την νύχτα και αφήσαμε τα πράματα μέχρι το βράδυ στην ρεσεψιόν. Απίστευτη ταλαιπωρία όμως η αναμονή όλο το βράδυ στο κρύο αεροδρόμιο...\nΜε easy jet δεν έχω ταξιδέψει ποτέ.\nΠάντως είμαι τυχερός αφού λόγω επαγγέλματος έχω έκπτωση σε αεροπορικές μετακινήσεις.\nΕυτυχώς πάντως που λόγω IATA όλα τα εισιτήρια είναι πλέον ηλεκτρονικά.(ακόμα και της Ολυμπιακής)\n@ Tzonakos: Όσο περνάει ο καιρός θα αυξάνεται και η θεματολογία :-)\n@ Itelli: Όποτε το θυμηθείς, εμείς εδώ θα είμαστε. Πάντως όντως είναι κρίμα που δεν έχει περισσότερη πέραση το αεροδρόμιο της Θεσσαλονίκης.\n@ Στέφανος: Γι' αυτό το επισήμανα, γιατί λες "εντάξει μωρέ, 6 η ώρα πρωί είναι, θα σηκωθούμε λίγο νωρίτερα..." αλλά όταν προσθέσεις το τσεκ-ιν, και τη διαδρομή για να πας στο αεροδρόμιο, καταλαβαίνεις τι ταλαιπωρία σε περιμένει.\n@ Λάκων: Δε χάνεις και τίποτα...\n13 January 2008 at 19:05\nΣοφία μου και εγώ έκλεισα ήδη τα αεροπορικα του Πασχα για Θεσσαλονίκη από easyjet. Η διαφορά στις τιμές μεγάλη. Με ΒΑ £176 και με easyjet £94.\nΕγώ πιστεύω ότι το Gatwick είναι πολύ βολικό αεροδρόμιο γιατί ότι ώρα και να φτάσεις έχει μεταφορικό μέσο για το κεντρικό Λονδίνο και σε 30 λεπτά είσαι Victoria. Εχω ταξιδέψει πάρα πολλές φορές με easyjet για Κοπενχάγη, Μαδρίτη, Μιλάνο, Πράγα κτλ και δεν αντιμετώπισα ποτέ πρόβλημα.\nΓενικά πιστεύω ότι είνια πολύ θετικό βήμα που έβαλέ πτήση για Θεσσαλονίκη γιατί μπορεί ο ανταγωνισμός να ρίξει λίγο τις τιμές. Αντε να δούμε...\n@ NdN: Σχεδόν στη μισή τιμή η easyJet, δεν είναι λίγο! Εγώ γενικά προτιμώ το Heathrow και γιατί κάνει λιγότερο χρόνο το τρένο (15 λεπτά αντί για 30) και γιατί είναι πιο κοντά στο κέντρο, και έχω ταξί και υπόγειο σαν εναλλακτικές, ενώ από το Gatwick μόνο τρένο. Αλλά εντάξει, η διαφορά είναι κυρίως στην τιμή - αν πληρώσεις για Heathow ή Gatwick Εxpress δεν υπάρχει διαφορά ανάμεσα στα δύο αεροδρόμια, αν συγκρίνεις όμως τον υπόγειο με το κανονικό τρένο, το Heathrow είναι πιο οικονομικό και πιο βολικό.\nμπραβο βρε σοφία μου..πολύ χρήσιμο το ποστ σου!!! επιτέλους easyjet και στη θεσσαλονίκη!!! (μέχρι τώρα αν δεν κάνω λάθος είχε μόνο Dortmund) φιλάκια!!!\nΝα 'σαι καλά Ζένια! Καλώς ήρθες στις Κόκκινες Νύχτες :-)


Επιδιορθώσεις Σε Χαλιά Χειροποίητα: Αποτελεσματικά & Άμεσα | Expresso\nΤα χειροποίητα χαλιά είναι ένας πραγματικός θησαυρός για ένα σπίτι, αφού η σύνθεσή τους προσφέρει ένα απαράμιλλο αποτέλεσμα με υλικά πολυτελείας και μοναδικά χρώματα.\nΗ παραμικρή φθορά που επέρχεται με το πέρασμα του χρόνου μπορεί να τους αφαιρέσει την αισθητική και την ομορφιά τους.\nΟι έμπειροι τεχνίτες της EXPRESSO αναλαμβάνουν για εσάς:\nΕπιδιόρθωση ή αντικατάσταση στα κατεστραμμένα κρόσσια ή την ούγια.\nΚόψιμο ταπήτων στις διαστάσεις όπου επιθυμείται και ύφανση ούγιας η κρόσσι χειρός.\nΕπαναΰφανση σε τρύπες, φαγωμένες γωνίες και μέρη κατεστραμμένα από το σκόρο ή τη μακροχρόνια χρήση.\nΕπισκευή των σημείων όπου η ύφανση ή το πέλος έχουν υποστεί φθορές.\nΕπαναφορά των χρωμάτων σε ξεθωριασμένα ή κιτρινισμένα χαλιά.\nΒαφή τελείως αποχρωματισμένων περιοχών.\nΕπαναφορά σε χαλιά που έχουν ξεχειλώματα, φούσκες, τσακίσματα εξαιτίας ανομοιόμορφου τεντώματος στην ύφανση, υγρασίας ή ακραίων θερμοκρασιακών μεταβολών.\nΑντικατάσταση στις ούγιες με νέες (ύφασμα ,δέρμα κλπ.)\nΕφαρμογή επίστρωσης ή δικτυώματος με κόλλα λάτεξ σε χαλιά συνθέσεις που βγάζουν άσπρη σκόνη στην πίσω πλευρά.


Sea and Desert Adventures (Ελάτ, Ισραήλ) - Κριτικές\nSea and Desert Adventures: Εστιατόρια στην περιοχή\nΔραστηριότητες κοντά σε: Sea and Desert Adventures\nSea and Desert Adventures, Ελάτ - Κριτικές\nΝο 35 από 73 Υπαίθριες δραστηριότητες - Ελάτ\n5 Ha-Brosh, Ελάτ 8804305, Ισραήλ\nΚαταπληκτικός συνδυασμός καρδιάς και ψυχής, μαγικό και φυσικό\nΜια ιδιωτική περιήγηση στην ανατολή της Γης, πρωινό σε φωτιά πρόσωπο με πρόσωπο με τον ανερχόμενο ήλιο, μας βοήθησε να νιώσουμε το πνεύμα αυτού του μοναδικού τόπου - μια μεγάλη περιήγηση και η πιο συναισθηματική στιγμή μιας μεγάλης γιορτής - απολύτως 5 αστέρια και πέντε...καρδιές συνΠερισσότερα\nRed Hill, Πενσυλβάνια\nΒοήθεια του Ισραήλ\nΟ σύζυγός μου και εγώ είχαμε το καλύτερο 2 εβδομάδα adventure Touring Ισραήλ με David. Ο ίδιος είναι ένα εξαιρετικό τουριστικό οδηγό, με ένα πλήθος πληροφοριών σχετικά με τη χώρα παρελθόν και παρόν. Σας υπόσχομαι ότι θα έχουν μια εμπειρία που θα σας μείνει αξέχαστο!\nΗ κριτική έγινε: 1 Μαρτίου 2015\nΑναμφίβολα, ένα από τα καλύτερα άτομα που θα γνωρίσετε ποτέ.\nΖουν στην περιοχή για πάνω από 07 χρόνια, έχω πάει περίπου τόνους από οδηγούς, ήταν καταδύσεις με άπειρα divemasters (στο Eilat και από όλο τον κόσμο), και θα ήθελα να σας πω χωρίς αμφιβολία, David με στη θάλασσα και την έρημο Περιπέτειες δεν είναι μόνο...ένα από τα καλύτερα άτομα που θα γνωρίσετε ποτέ προσωπικά, είναι επίσης ο καλύτερος Dive master/εκπαιδευτών η γυναίκα μου και εγώ έχω ποτέ εργαστεί με. Ο David γνωρίζει το Eilat φαράγγια και την έρημο καλύτερα από ό,τι τα περισσότερα και μπορεί να σας προσφέρει μια εμπειρία που εσείς και η οικογένειά σας θα σας μείνει αξέχαστο. Δεν είμαι εδώ τη διαφήμιση σε καμία περίπτωση, δεν έχω γνωστό David προσωπικά και επαγγελματικά για 5 χρόνια και ως αμερικανός που ταξιδεύουν συχνά στο εξωτερικό, μπορώ να διαβεβαιώσω την εμπειρία σας θα έχει την υψηλότερη βαθμολογία. Κατά τη διάρκεια του ταξιδιού σας γύρω στο Ισραήλ και ο David, θα μάθετε γρήγορα ο ίδιος είναι ένα καταπραϋντικό πνεύμα που φέρνει χαράς για όλους έρχεται σε επαφή με. Ένα από Davids πολλές σπεσιαλιτέ είναι διδασκαλία στα παιδιά να κάνουν καταδύσεις. Ο ίδιος παρέχει το επίπεδο άνεσης των γονέων χρειάζεται όταν τα παιδιά τους επικεφαλής υποβρύχια για πρώτη φορά.Περισσότερα\nΗ κριτική έγινε: 18 Ιανουαρίου 2015\nΚατάδυση στο Eilat\nΑφού κάναμε ένα ταξίδι στο Ισραήλ υποδαύλισε αποφάσισα να κάνω μου προς τα κάτω για να Eilat για να κάνετε κατάδυση. Θα ήθελα να είχε προταθεί από τους David υποδαύλισε τουριστικό οδηγό και είμαι πολύ χαρούμενη που μας συνέστησε ο ίδιος. Ακόμα και με τον...καιρό δεν ήταν το καλύτερο, είχα μία από τις πιο αξέχαστες βουτιές της ζωής μου ευχαριστίες στον David. Ο David που είμαι σίγουρος ότι θα ήταν εντελώς άνετα με το Dive site και το σχέδιο που είχε ξεκινήσει πριν που έκανε για μια πολύ χαλαρωτική και ευχάριστη εμπειρία. Ήταν πολύ φιλικοί, κοινωνικοί, έμπειρο και άκρως εξειδικευμένο εκπαιδευτή καταδύσεων και τουριστικό οδηγό. Η ενοικίαση εξοπλισμού ήταν το καλύτερο που έχω χρησιμοποιήσει και ήταν μια καταπληκτική εμπειρία συνολικά. Είμαι σίγουρος ότι ο David έκαναν τα πάντα ήταν τέλεια και είστε έτοιμοι να ξεκινήσετε από την αρχή μέχρι το τέλος και μόνο που έπρεπε να κάνω ήταν να απολαύσετε την εμπειρία. Θα ξαναπάω σίγουρα κατάδυση με David ξανά όταν επιστρέψω στο Ισραήλ.Περισσότερα\nΗ κριτική έγινε: 16 Δεκεμβρίου 2014\nΚατάδυση στο It's best\nΠοτέ δεν Κάναμε βουτιά πριν, έτσι ώστε πριν πάτε στο ήμουν βέβαια λίγο νευρικοί. Εγώ και 2 φίλοι μου πληροφορήθηκα για David από το internet και δεν θα μπορούσαμε να είμαστε πιο τυχεροί. Ο David έχει πολλές εμπειρίες και γνώσεις για κατάδυση και έχει επίσης...ένα καλό τρόπο με τους ανθρώπους. Ο ίδιος μας έκανε να αισθανόμαστε ασφαλείς και πολύ άνετα με καταδύσεις έτσι ώστε να μπορέσω να απολαύσουν πλήρως την ομορφιά κατάδυση έχει να προσφέρει. Ένας κόσμος που έχω δει ποτέ μου πριν ανοίξει όταν κάτω από την επιφάνεια. Στη συνέχεια ο David ένιωσα σαν φίλος και επειδή ήταν ένα πολύ καλό εκπαιδευτή αποφάσισα να πάρω την οικογένεια μαζί του για να το δοκιμάσουν καταδύσεις για πρώτη φορά. Είναι μια εμπειρία που δεν θα ξεχάσουμε ποτέ.Περισσότερα\nΈμπειρος οδηγός και Diver\nΕπισκέφθηκα το Οκτωβρίου 2013 και ήταν αναμφίβολα η καλύτερη εμπειρία κατά τη διάρκεια της επίσκεψης. Με τους φίλους μου και εγώ πήγαμε αεροπορικώς προς τα κάτω για να Eilat για να κάνετε μια βουτιά στην Ερυθρά θάλασσα και ο David έχει γνώσεις είναι πάνω από...τις προσδοκίες. Και οι δύο κάτω από την επιφάνεια και το Turist νυχτερινή ζωή. Χωρίς αμφιβολία είμαστε flying down ξανά!Περισσότερα\nΤο Magic Dive\nΉταν υπέροχο, διασκεδαστικό, το Magic ..David είναι πραγματικά το καλύτερο!!! Απλά σαν αυτό! Μία από αυτές τις εμπειρίες που είχα λάβει μέχρι τη ζωή μου δείχνει την amazingness της ζωής, της φύσης και των ανθρώπων ...\nΚαταπληκτική και απίστευτη\nΕίναι απίστευτο πώς ο David θα αλληλεπιδρά το σύνολο περιβάλλον! Μπορείτε να αισθανθείτε ότι σε αυτήν τη στιγμή είναι πραγματικά ενδιαφέρονται για εσάς και τη δική σας εξυπηρέτηση. Παίρνει χρόνο για να εξηγήσει και σου δίνει τη δυνατότητα να προετοιμαστούν αν χρειαστεί. Κατάδυση με David...είναι μια απόλαυση. Για το λόγο αυτό επιλέξαμε τον εισηγητή μας για τους "Rescue Diver" αλλά και άλλα σημεία κατάδυσης. Σας ευχαριστώ πολύ για όλα και ελπίζουμε να περάσετε πιο απίστευτες στιγμές με David! Ο David έκαναν τις βουτιές και διαρκώς χιονισμένο τοπίο θα σας μείνει αξέχαστη!Περισσότερα\nΟ καλύτερος τρόπος για να περάσετε τις διακοπές\nΈχω Κάναμε βουτιά με David μισή ντουζίνα φορές και τον βρει πολύ επαγγελματικό και φιλικό. Ένα άτομο δεν είμαι διατεθειμένος να καταδυθούν στο βάθος. Ο ίδιος είναι ευγενικοί, ευγενικοί και τον ασθενή. Για να γίνει μια πραγματική απόλαυση.\nΔείτε και τα 62 κοντινά ξενοδοχείαΔείτε και τα 167 κοντινά εστιατόριαΔείτε και τα 139 κοντινά αξιοθέατα\nΛάβετε γρήγορα απαντήσεις από το προσωπικό του Sea and Desert Adventures και από προηγούμενους επισκέπτες.\nAtlantis Attractions Eilat\nΜπιτς κλαμπ και κλαμπ με πισίνα, Καταδύσεις και σνόρκελινγκ, Περιηγήσεις αδρεναλίνης και εξτρίμ σπορ, Άλλες υπαίθριες δραστηριότητες


Η παράκτια ζώνη βρέχεται από το Ιόνιο πέλαγος ενώ η ενδοχώρα συνορεύει με τους Δήμους: Ανακτορίου, Αλυζίας, Μεδεώνων. Σε μικρή απόσταση από τις ακτές του Δήμου εκτείνονται τα νησιά: Λευκάδα, Κάλαμος, Μεγανήσι κ.α. Η γεωγραφική δομή της περιοχής του Δήμου Παλαίρου παρουσιάζει μια ποικιλία. Περιλαμβάνει: παράκτιες ζώνες, αρμυρόβαλτους, πεδινές εκτάσεις, δάση, ορεινούς όγκους, λίμνες. Στο Δήμο υψώνεται ο ορεινός όγκος του Σέρεκα (1171μ.), ο οποίος αποτελεί έναν από τους τρεις μεγάλους όγκους των Ακαρνανικών ορέων, ακόμα υπάρχουν και άλλα μεγάλα και μικρά βουνά. Ενδιαφέρον ακόμη παρουσιάζει η παράκτια ζώνη με τις βραχώδεις ακτές προς την πλευρά του Ιονίου η λιμνοθάλασσα που βρίσκεται ανάμεσα στον Δήμο και στη Λευκάδα, οι αρμυρόβαλτοι λίμνη Βουλκαριά.\nΗ σημαντικότερη θέση στην περιοχή είναι η Αρχαία Πόλη της Παλαίρου, η οποία βρισκόταν στη σημερινή Κεχροπούλα στα Νοτιοανατολικά της Χερσονήσου. Η Πόλη θεωρείται ότι υπήρχε από τη Μυκηναϊκή περίοδο.\nΑπόδειξη γι' αυτό είναι τα τείχη της Πόλης που τμήμα της ανήκει στην 2η χιλιετηρίδα π.χ.. Η κατασκευή των τειχών εναλλάσσεται ανάμεσα σε Τραπεζιόσχημα και Πολυγωνικό σύστημα και το σύνολό τους ανήκει σε διαφορετικές χρονικές περιόδους. Το αρχαιότερο τμήμα του τείχους ανάγεται στη Μυκηναϊκή περίοδο. Το λιμάνι της Αρχαίας Παλαίρου βρισκόταν στη θέση της σημερινής Πογωνιάς, στο Νοτιοανατολικό τμήμα της Χερσονήσου, όπου έχουν εντοπιστεί λείψανα των λιμενικών εγκαταστάσεων Ανατολικά του χωριού.\nΤο φρούριο είχε κατασκευαστεί στα μέσα του 5ου αιώνα και κατά μια άποψη ταυτίζεται με την Αρχαία Πόλη Σόλλιον, αποικία των Κορινθίων. Σήμερα στη θέση αυτή σώζονται ερείπια και οι απόψεις των Ιστορικών για το φρούριο της Στέρνας αν εκεί υπήρχε κάποια μεγάλη αρχαία πόλη και ποια ήταν αυτή διίστανται. Άλλοι τοποθετούν το Σόλλιο, άλλοι τοποθετούν τη Νήρικο και άλλοι τοποθετηθούν στη Στέρνα άλλη αρχαία πόλη με τεράστια δύναμη. Υπέρ αυτής της γνώμης συνηγορεί το γεγονός της θέσης στην οποία βρίσκεται το φρούριο, απ' την οποία μπορεί κανείς να έχει τον έλεγχο μιας τεράστιας γεωγραφικής περιοχής. Το Σόλλιον ήταν ένας ναυτικός σταθμός της Κορίνθου που εκυριεύθει κατά τον Πελοποννησιακό πόλεμο από τους Αθηναίους και σύμφωνα με το Θουκυδίδη (430 π.Χ.) περιήλθε στην κατοχή των Παλαιραίων-Ακαρνάνων. Τα ενδιαφέροντα των Αθηναίων από το 454 π.Χ.,οδηγούν σε συγκρούσεις, στις οποίες εμπλέκονται οι Ακαρνανικές πόλεις τον 5ο αι. π.Χ.. Η Ακαρνανία στον πελοποννησιακό πόλεμο βρίσκεται στο πλευρό των Αθηναίων και προς τα τέλη του 5ου αι. κερδίζει δύναμη.\nΒόρεια της πόλεως της Παλαίρου απλώνεται η Λίμνη Βουλκαριά, η Λίμνη Μυρτούντιον κατά τον Στράβωνα. Λίμνη πιθανόν κατάλοιπο της λιμνοθάλασσας που κατέκλειε την έκταση της σημερινής πεδιάδας της Παλαίρου κατά τα Ομηρικά χρόνια. Η λιμνοθάλασσα αυτή ήταν κατά την παράδοση σωτήρας της Βασίλισσας Κλεοπάτρας, όταν κατά τη Ναυμαχία του Ακτίου κυνηγημένη από τους διώκτες της πέρασε εύκολα με τα πλοία της από το ρηχό αύλακα της Παλαίρου. Ανάμνηση του παραπάνω περάσματος της Βασίλισσας της Αιγύπτου αποτελεί η διατήρηση της Επωνυμίας του αρχαίου περάσματος ως "Μόλος της Κλεοπάτρας".\nΜετά τη νίκη των Ρωμαίων στο Άκτιο το 31 π.Χ., χάνονται τα ίχνη της αρχαίας Παλαίρου και Ιστορικά αυτό αποδίδεται στην ίδρυση της Νικοπόλεως μετά τη Ναυμαχία του Ακτίου. Η ίδρυση της Νικοπόλεως το 30 π.Χ. είναι σημαντικό γεγονός για την κατανομή των πληθυσμών και την οικονομία σε ολόκληρη την Αιτωλοακαρνανία. Οι γύρω πόλεις χάνουν σημαντικό μέρος του δυναμικού τους, με αποτέλεσμα να μετατραπούν σε περιοικίδες πόλεις της νέας Μητρόπολης, έτσι η Ακαρνανία γίνεται territorioum της νέας αυτής πόλης.\nΕπί Τραιανού ολόκληρη η Ακαρνανία υπάγεται στη αυτοκρατορική επαρχία της Ηπείρου, που είχε έδρα τη Νικόπολη. Αργότερα, η Νικόπολη ανακηρύσσεται έδρα της Επαρχίας Παλαιάς Ηπείρου από τον Διοκλητιανό, στην οποία περιλαμβάνεται και η σημερινή Αιτωλοακαρνανία. Έκτοτε όλη η Αιτωλοακαρνανία ακολουθεί τις τύχες της Βυζαντινής Αυτοκρατορίας, στην οποία ανήκε. Η Πάλαιρος ήταν μεταξύ των πόλεων που εμφανίζονται και στην αρχαιότητα, στη Μυκηναϊκή περίοδο, και στη Ρωμαϊκή περίοδο.\nΑν τοποθετηθούμε γύρω στην 2η χιλιετερίδα π.Χ. θα παρατηρήσουμε ότι η χερσόνησος της σημερινής Πλαγιάς ήταν αυτόνομο νησί. Η Πλαγιά βρίσκεται στο βορειοδυτικό άκρο του Ν. Αιτωλ/νίας και χωρίζεται από τη Λευκάδα με διώρυγα που αρχικά κατασκεύασαν οι Κορίνθιοι το 600 π.Χ. περίπου, με σκοπό να βελτιώσουν την επικοινωνία του Βορείου Ιονίου πελάγους με τον Πατραϊκό κόλπο. Το κανάλι αυτό απέκοψε το σημερινό νησί από την Αιτωλοακαρνανία, με την οποία ενωνόταν με μια σειρά από βάλτους και νησίδες.\nΟ Γερμανός ερευνητής Dorpfeld, όσον αφορά τη Χερσόνησο της Πλαγιάς, την κατατάσσει στο χώρο της γεωγραφικής ενότητας της Ομηρικής Ιθάκης ( Ομήρου ω 353 ) και την πόλη της Αρχαίας Παλαίρου την ταυτίζει με την Ομηρική Νήρικο, ενώ για την κλασική Νήρικο θεωρεί ότι βρισκόταν στο λόφο του Αγίου Γεωργίου, όπου υπάρχει σήμερα το Κάστρο του Αγίου Γεωργίου.\nΟι απόψεις των μελετητών διίστανται όσον αφορά την τοποθέτηση της Ομηρικής Ιθάκης και πολλές είναι οι θεωρίες που έχουν αναπτυχθεί. Κατά τον Γερμανό Dorpefld, η χερσόνησος της Πλαγιάς, η οποία ήταν αρχικά νήσος, θεωρείται ότι ήταν η Ομηρική χώρα των Κεφαλλήνων, όπου βρισκόταν η πόλη Νηρίκος, την οποία είχε εκπορθησεί ο Λαέρτης και προσαρτήθηκε στην Ιθάκη, ενώ οι Κεφαλλήνες έγιναν πολεμιστές του Οδυσσέα. Στη Χερσόνησο της Πλαγιάς, κατά αυτήν την άποψη, η οποία χρησιμοποείται και σήμερα όπως και στην αρχαιότητα ως βοσκότοπος δύναται ο Οδυσσέας να είχε τις αγέλες των χοίρων, προβάτων, βοών, αιγών. Για τον Βουκόλο Φιλοίτιο πληροφορεί ο ποιητής ότι έμενε στον Δήμο Κεφαλλήνων. Οι Κεφαλλήνες έμεναν κατά την εποχή του Οδυσσέα στη απέναντι ηπειρωτική ακτή, και οι αγέλες του Οδυσσέα όπως γνωρίζουμε κατά τον Οδυσσέα (ξ, 100 και υ, 210) ευρίσκοντο επί της χερσονήσου της Στερεάς και συγχρόνως στην περιοχή των Κεφαλλήνων.\nΑνακτήθηκε από "https://el.wikipedia.org/w/index.php?title=Πάλαιρος&oldid=9517130"\nΤελευταία τροποποίηση 17:30, 6 Ιουνίου 2022.


Space Hulk: Deathwing - GameOver.gr\nΓράφει ο Νίκος Πλωμαριτέλης στην κατηγορία Reviews, την Τρίτη, 27 Δεκεμβρίου 2016 11:20\nΜια χρυση ευκαιρία χάνει το δρόμο της στο Warp...\nΠριν περάσουμε στα της ανάλυσης του παιχνιδιού, αξίζει να αναφέρουμε σε ποιων (αποκλειστικά στους Librarian, στο single player campaign, με επιλογή κλάσης στο multiplayer) την αλαβάστρινη «Tactical Dreadnought Armor» μπαίνουμε. Η πρώτη διμοιρία των Dark Angels, γνωστή και ως "Deathwing", αποτελείται αποκλειστικά από μπαρουτοκαπνισμένους, βετεράνους Αstartes -Terminators. Πρόκειται για elite μεταλλαγμένους στρατιώτες, ηλικίας κάποιων εκατοντάδων ετών, που αντιπροσωπεύουν στο έπακρο τα ιδανικά που είχε θέσει ο Primarch Lion’ El Jonson, «πατέρας» του chapter των Dark Angels, με υψηλότατη αίσθηση καθήκοντος και αυταπάρνησης, ακόμα και για τα δεδομένα των Space Marines. Οι Dark Angels έχουν ένα ιδιαίτερο πλούσιο και αποκρυφιστικό backstory, όντας η πρώτη από τις 20 λεγεώνες του «1st Founding», με ένα τεράστιο και ντροπιαστικό μυστικό προδοσίας, γνωστό μόνο στους αρχηγούς τους και στα elite μέλη της Deathwing, η ύπαρξη του οποίου καθορίζει σε μεγάλο βαθμό το «modus operandi» του chapter.\nΟ χαρακτήρας μας κερδίζει επίπεδα και έχει τη δυνατότητα να αναπτύξει ένα από τα 3 skill trees. Τα συνολικά Fervour Points που θα μαζέψετε θα σας επιτρέψουν να εξαντλήσετε ένα από αυτά και, συνοπτικά, χωρίζονται στο Command (ενδυναμώνουν τους συμπαίκτες μας), Devotion (ενδυναμώνουν τον χαρακτήρα) και Psychic (κερδίζουμε νέα spells). Ο αριθμός των Fervour Points που κερδίζουμε ανά επίπεδο εξαρτάται από την απόδοσή μας στο πεδίο μάχης και φτάνει μάξιμουμ τους 4. Πόσες Psy Gates ανοίξαμε (όσο λιγότερες τόσο το καλύτερο), πόσα honor kills κάναμε, πόσα relics βρήκαμε, πόσες πόρτες ξεκλειδώσαμε και πόσο Turret hacking κάναμε. Το σύστημα προσφέρει μια πολύ "light rpg" εμπειρία και φαίνεται πως είναι μια πρόχειρη και τελευταίας στιγμής προσθήκη, μιας και αν εξαιρέσουμε το Psychic, που κάνει διαθέσιμα κάποια καινούρια spells, τα άλλα δύο είναι εντελώς ανέμπνευστα. Επίσης, το βρίσκουμε ελαφρώς φαιδρό να κερδίζει επίπεδο ένας βετεράνος της Deathwing επειδή «έφαγε για πρωινό» κάποιες εκατοντάδες Tyrranids.\nH ανάπτυξη και η ανέλιξη των Space Marines γίνεται αργά και μέσα από εκατοντάδες μάχες, όταν πραγματικοί Terminators τέτοιου επιπέδου και μαχητικής ικανότητας θα έπρεπε να είναι εντελώς φτασμένοι. Θα προτιμούσαμε το upgrade του Librarian μας να προέρχεται από Relics, τα οποία μας βάζει το παιχνίδι να βρούμε και δεν έχουν ούτε καν διακοσμητικό ρόλο στην πανοπλία μας. Είναι απλά 4-5 collectibles διάσπαρτα και κρυμμένα σε κάθε χάρτη, χωρίς ίχνος lore και codex analysis από πίσω, έτσι για να υπάρχουν. Η συνεισφορά τους στο τελικό score του χαρακτήρα μας για ένα εξτρά Fervour point κρίνεται ανεπαρκής και τα κάνει να φαίνονται σαν ένα ακόμα κουτάκι «τικαρισμένο» που πρέπει να έχει το παιχνίδι. Ένα mandatory collectible έτσι για την... αλητεία.\nΜια αλλαγή στον οπλισμό που φέρουμε, ειδικά στα δυσκολότερα επίπεδα, μεταβάλλει και την εμπειρία και την τακτική προσέγγιση. Μπορεί οι devs να επέλεξαν να έχουμε άπειρο ammunition (και εδώ θα προτιμούσαμε να βρίσκαμε αναλώσιμα στο Space Hulk για μια πιο survival αίσθηση) και τα σχεδίασαν ώστε να «λακτίζουν» ελαφρώς παραπάνω (να είσαι 2.40 ύψος υπεράνθρωπος, με δύο καρδίες, δύο συκώτια, με μια στολή σαν πολεμική βάση και να σου κλωτσάει το «νεροπίστολο» είναι κάπως ευτράπελο), αλλά μας κέρδισε αυτή η διαφορετικότητα. Κάθε όπλο και διαφορετικό στυλ παιχνιδιού! Αυτή η διαφορετικότητα είναι που, κανονικά, θα έπρεπε να εκτινάσσει την co-op εμπειρία μέχρι το Ultima Segmentum και...beyond.\nΗ ατμόσφαιρα, ο αέρας, η αρχιτεκτονική των εσωτερικών των διαστημοπλοίων, οι ήχοι των όπλων, οι φράσεις των Terminators, τα ουρλιαχτά των Genestealers, όλα "φωνάζουν" Space Hulk και ειλικρινά δε ξέρουμε πώς θα μπορούσε να αποδοθεί πιο όμορφα και πιο πιστά σε ένα FPS. Τα τεράστια Scriptorium Halls, οι επιβλητικοί καθεδρικοί ναοί και οι θάλαμοι βασανιστηρίων γαργαλούν τη φαντασία του παίκτη για το ποια ένοχα μυστικά κρύβει η ιστορία των Dark Angels, πώς χάθηκαν τόσες ψυχές στο Warp και γιατί δε μπόρεσε ο Naivgator να τους οδηγήσει σε ασφαλείς δρόμους. Όλα είναι σχεδιασμένα όλα στην εντέλεια και με προσεγμένη την παραμικρή λεπτομέρεια. Τόσο τεράστια και μεγαλιθικά, αλλά και τόσο κλεισμένα και αποκομμένα στο πλαίσιο ενός σκάφους. Το κλειστοφοβικό συναίσθημα που δε μας εγκαταλείπει ακόμα και όταν μπροστά μας απλώνεται ένα δωμάτιο 50 μέτρων μήκους και το διπλάσιο σε ύψος.\nΔεν είναι τρόμος. Το παιχνίδι δεν είναι τρομακτικό, είναι αργό, επιβλητικό και σε σημεία επικό. Ζωντανεύει στα μάτια σου με την εξαιρετική χρήση των φωτισμών και των σχεδιαστικών επιλογών, αυτό το ιδιαίτερο μείγμα φουτουριστικού, μεσαιωνικού, ζηλωτικού φονταμενταλισμού (που, όμως, είναι ο μόνος τρόπος επιβίωσης της ανθρωπότητας... in the grim darkness of the far future), που διαπνέει τον τεράστιο οργανισμό που λέγεται Imperium Of Man. Αν η προσοχή και η λεπτομέρεια που χαρακτηρίζει το οπτικό αποτέλεσμα του παιχνιδιού είχε δοθεί και στις πτυχές του gameplay, τότε θα μιλούσαμε για έναν τίτλο αριστούργημα. Δυστυχώς, όμως, έχουμε ένα παιχνίδι το οποίο ταλαιπωρείται από ασθένειες σε βασικά κομμάτια του gameplay και δε μπορεί να ξεφύγει από το «απλά καλό». Κάποιες πιο φρέσκιες και θαρραλέες ιδέες θα μπορούσαν να ντύσουν το core gameplay (που είναι καλό όντως) πιο πετυχημένα, ανεβάζοντας τις μετοχές του παιχνιδιού κατακόρυφα. Αντιθέτως, το SH:DW προτίμησε τις δειλές, μισοτελειωμένες και βιαστικές, αφήνοντάς μας ακόμα μία φορά με ένα τεράστιο «What if...».\nΕκπληκτικός σχεδιασμός του Space Hulk.\nΣτα υψηλότερα επίπεδα ευνοεί το αργό, στοχευμένο και με τακτική gameplay.\nΩραία αίσθηση των όπλων.\nΤο co-op σε Codex Astarte mode είναι δυνητικά ο καλύτερος τρόπος για να παίξουμε το παιχνίδι.\nΤο single player campaign μπορεί να γίνει βαρετό.\nΤεχνικά προβλήματα, ιδιαίτερα στο Online.\nΔεν αξιοποιούνται σωστά ιδέες που θα μπορούσαν να προσδώσουν στον τίτλο replayability και λίγο περισσότερο ενδιαφέρον στο επαναλαμβανόμενο gameplay.\nH A.I. φίλων και εχθρών.\nΕντελώς anticlimactic τέλος.\nΠλημμύρα από 40Κ παιχνίδια. Τι γίνεται? Εντωμεταξύ σε κάθε παιχνίδι στο Διαδίκτυο υπάρχουν του κόσμου οι αναλύσεις στο πόσο καλά έχει μεταφερθεί το lore στα παιχνίδια, πολύ φανατικό κοινό! Τόσο καλό είναι το lore?\nΣτο παιχνίδι τώρα, θα περιμένω να βελτιωθεί λίγο η ΑΙ και η απόδοση καθώς αυτά που διάβασα μου κίνησαν λίγο την περιέργεια και φαίνεται να έχει καλή ατμόσφαιρα αλλά φοβάμαι την...\nΣτο παιχνίδι τώρα, θα περιμένω να βελτιωθεί λίγο η ΑΙ και η απόδοση καθώς αυτά που διάβασα μου κίνησαν λίγο την περιέργεια και φαίνεται να έχει καλή ατμόσφαιρα αλλά φοβάμαι την επανάληψη. Ίσως δω πρώτα το Space Hulk Ascension.\nΗ ΑΙ δεν προκειται να βελτιωθει γτ έτσι είναι το παιχνιδι. Στη δεδομένη φάση θα σου προσφερει ενα συμπαθητικο 9-ωρο στο SP και πολυ μεγαλυτερες συγκινησεις στο μουλτι. To Lore είναι πραγματικα εκλπλητκικο και αχανες.To ascension Να ξερεις δε μοιαζει καθολου με αυτο το παιχνιδι. Turn based το ένα και με περισσοτερες αναφορες στο tabletop, tactical fps αυτό Που δανειζεται απλά το setting του...\nΗ ΑΙ δεν προκειται να βελτιωθει γτ έτσι είναι το παιχνιδι. Στη δεδομένη φάση θα σου προσφερει ενα συμπαθητικο 9-ωρο στο SP και πολυ μεγαλυτερες συγκινησεις στο μουλτι. To Lore είναι πραγματικα εκλπλητκικο και αχανες.To ascension Να ξερεις δε μοιαζει καθολου με αυτο το παιχνιδι. Turn based το ένα και με περισσοτερες αναφορες στο tabletop, tactical fps αυτό Που δανειζεται απλά το setting του tabletop\nΤο lore φέρει υψηλά επίπεδα εθισμού. Enter at own risk.\nΑπλα να ξέρεις και να εισαι προετοιμασμένος οτι αμα ασχοληθείς με το σύμπαν του Warhammer 40k, η πολιτική ορθότητα ειναι άγνωστη λέξη.\nΕιναι ενα σύμπαν που κυριαρχεί η ξενοφοβία ο φανατισμός το μίσος, ο φασισμός και φυσικά ο πόλεμος. Όλες οι φυλές εχουν φοβερά ελαττώματα οσο αφορά το ηθικό του πράγματος. Με μόνη ίσως μικρή εξαίρεση τους Tau που συγκριτικά με τους υπόλοιπους είναι σχετικά κάπως...\nΕιναι ενα σύμπαν που κυριαρχεί η ξενοφοβία ο φανατισμός το μίσος, ο φασισμός και φυσικά ο πόλεμος. Όλες οι φυλές εχουν φοβερά ελαττώματα οσο αφορά το ηθικό του πράγματος. Με μόνη ίσως μικρή εξαίρεση τους Tau που συγκριτικά με τους υπόλοιπους είναι σχετικά κάπως πιο ok.\nΑυτός ειναι ο κυριότερος λόγος για τον οποίο ακόμα δεν εχει κάνει το holywood ταινία warhammer και με τις ιδιαιτεροτητες που εχει το franchise δύσκολα θα κάνει.\nΝίκο, πολύ ωραίο review!! Μια ερώτηση, overwatch έχει το παιχνίδι και πως παίζει ειναι αυτόματο? το χειρίζεται η ΑΙ?\nΚαλημέρα και Χρονια Πολλα. Δεν υπάρχει καμία λειτουργια Overwatch ( τυπου XCOM και Ascension) καθώς είναι κάτι που θα χρησιμευε σε ένα Turn Based. Όπως έγραψα η AI βάλλει αδιακρίτως και το μόνο κοντινο σε Mode επιφυλακης είναι η εντολη "guard" ; όπου και ο Τερμι μας παραμένει σταθερος σε ένα σημείο. Ιδιαιτερα χρήσιμο όταν θέλεις να βαλείς μπροστά το Heavy Weapon Term, με μια ασπίδα πιθανώς,...\nΚαλημέρα και Χρονια Πολλα. Δεν υπάρχει καμία λειτουργια Overwatch ( τυπου XCOM και Ascension) καθώς είναι κάτι που θα χρησιμευε σε ένα Turn Based. Όπως έγραψα η AI βάλλει αδιακρίτως και το μόνο κοντινο σε Mode επιφυλακης είναι η εντολη "guard" ; όπου και ο Τερμι μας παραμένει σταθερος σε ένα σημείο. Ιδιαιτερα χρήσιμο όταν θέλεις να βαλείς μπροστά το Heavy Weapon Term, με μια ασπίδα πιθανώς, να λειτουργεί ως κυματοθραύστης-τανκ!!!:):):)\nΧρόνια πολλά! μάλιστα, άρα το έχει πει "guard" και βαράει οτι είναι μάλλον στο range του. ευχαριστώ.\nπωωωω Νίκο έβαλα να δω ένα gameplay βίντεο και ζαλίστηκα απο τον χαμό στην οθόνη. τυφλα να εχει το doom και το serious sam με τοσα kills!\n¨εχει πολυυυυυυ πράμα η οθόνη. γεμίζει "τερατελια" σφαγμενα και το heabbobing δε βοηθαει ιδιαιτερα!!!!:):)\nναι δε μου άφησε ωραια εικόνα αυτο που είδα, μου φανηκε κουραστικό. δε πειραζει, παμε για άλλα.\nΔείχνει εντυπωσιακό, αλλά το PC μου μάλλον δεν το σηκώνει τούτο με όσα βλέπω να τρέχουν στην οθόνη. Μάλλον θα περιμένω έκδοση PS4.\nΚυδος για Nick+avatar\nΔείχνει όνειρο για όσους έχουν ασχοληθεί με το σύμπαν και καλή επιλογή για τους υπόλοιπους. Θα το δω κάποια στιγμή στο μέλλον.\nΟπωσδήποτε Αποστολε!!!! Οπτικα και σαν ατμοσφαιρα είναι όπως ακριβως το φανταζεσαι. Και σχετικα είναι κοντά στο πνεύμα του tabletop!!! Αν δουλεύανε και παραπανω τα relics- κρυφες τεχνολογιες και το backstory της Deathwing θα ήτανε άλλο πράμα!!!\nΚοίταξε να δεις: καλα τα relics, αλλά γίνανε λίγο σούπα τελευταία στα παιχνίδια του είδους. Υποτίθεται είναι υπέρ σπάνια.\nΌχι! Εγώ είμαι βλαμμένος. Θα παίξω για να ψάξω να βρω στοιχεία για τον επανερχομο του Lion El' Jonson που φημολογείται έντονα στα τελευταία βιβλία. Και φυσικά για την αίσθηση του να χειρίζεσαι την Tactical Dreadnought Armour. Είναι απατηλά γρήγοροι οι φίλοι τερμινατορες,...\nΌχι! Εγώ είμαι βλαμμένος. Θα παίξω για να ψάξω να βρω στοιχεία για τον επανερχομο του Lion El' Jonson που φημολογείται έντονα στα τελευταία βιβλία. Και φυσικά για την αίσθηση του να χειρίζεσαι την Tactical Dreadnought Armour. Είναι απατηλά γρήγοροι οι φίλοι τερμινατορες, και πιο στιβαροί από οτιδήποτε άλλο. Τιτάνας έχει πατήσει Terminator κι αυτός σηκώθηκε και συνέχισε να μάχεται. Άλλος έριξε ολόκληρο τιτάνα σπάζοντας το πόδι του με γροθιές.\nΕίναι η δεύτερη τελειότερη melee unit κι αυτό οφείλεται εν πολλοίς στον Crux Terminatus, τον σταυρό που φέρουν στον ώμο και που περιέχει ψήγμα της πανοπλίας του αυτοκράτορα. Κι όμως, οι Genestealers τους κόβουν με ένα χτύπημα. Κι ορμούν κατά εκατοντάδες μεσα σε στενούς διαδρόμους όπου οι άλλοι είναι πρακτικά ακίνητοι. Tactical nightmare! Να φανταστείς ότι στο αυθεντικό επιτραπέζιο, ο παίκτης που χειριζόταν τους terminators έπαιζε υπό την πίεση κλεψύδρας.\nΠες τα για το Save System! πρόσφατα είχα αυτή την κουβέντα σε ένα άλλο review\nΜάλλον θα το αγοράσω οταν κυκλοφορήσει στο ps4 αν και ανησυχώ με αυτα που διαβάσω για την τεχνική νοημοσύνη μιας και θα το παίξω μόνο στο single player αφού δεν έχω κάποιον να το παίξω μαζί.\nΠάντως δεν είναι λιγο κουραστικό που κυκλοφορούν τοσα πολλά παιχνίδια με πρωταγωνιστές τους Space Marines; Εγώ προτιμάω τους...\nΠάντως δεν είναι λιγο κουραστικό που κυκλοφορούν τοσα πολλά παιχνίδια με πρωταγωνιστές τους Space Marines; Εγώ προτιμάω τους Tau ή ίσως τους Eldar. Η έστω αν θέλουν σώνει και ντε να έχουν πρωταγωνιστές ανθρώπους ας ασχοληθούν με Sisters of Battle και Imperial Guard. Πάλι καλα που θα κυκλοφορήσει το Inquisitor Martyr όπου επιτέλους δεν θα είσαι πάλι space marine.\nΕλπίζω το Inquisitor Martyr να είναι καλό γιατί για εμένα είναι ο πιο αναμενόμενος warhammer 40k τίτλος για κονσόλες.\nΝαι, δεν έχεις άδικο. Στις κονσόλες έχει κατά κύριο λόγο πρωταγωνιστές τους Space Marines. Υποθέτω επειδή είναι το σημα κατατεθέν του 40Κ. Τα παιχνίδια που λες τα ανέφερα κι εγώ στο ποστ, αλλά δεν παρατήρησα ότι στις κονσόλες επικρατεί το Astartes στοιχείο.\nΑυτό μπορεί να συμβαίνει κι επειδή η φυσιογνωμία του Space Marine είναι περισσότερο δυτικού τύπου, όπως το κοινό που στοχεύουν κυρίως οι...\nΑυτό μπορεί να συμβαίνει κι επειδή η φυσιογνωμία του Space Marine είναι περισσότερο δυτικού τύπου, όπως το κοινό που στοχεύουν κυρίως οι console devs. Σκέψου οτι οι Tau (η πιο καινούργια φυλή του παιχνιδιού μαζί με τους Necrons) εισήχθησαν στο franchise για να τερψουν τους πιο "γιαπωνέζικους" τύπους.\nΣτα πλαίσια της προώθησης αυτής της κίνησης βγήκε και το Fire Warrior, όντας η διαφοροποίηση από τη νόρμα, κι άλλη μία μέτρια υλοποίηση αλλοτριου υλικού σε video game.\nΣυγνώμη δεν ειχα δει οτι είχες αναφέρει το Space Marine. Μάλλον λόγο του οτι είμαι άρρωστος και έχω πονοκέφαλο τις τελευταίες 2-3 μέρες και δεν επικοινωνώ και πάρα πολύ καλά....\nΕπίσης συγνώμη που έκανα edit το σχόλιο μου μετά που μου απάντησες, καταλαθος έγινε, την ώρα που έγραφες το έκανα και εγώ edit.\nΚατάλαβα με πια λογική λες ότι βάζουν συνήθως τους space marines. Άπλα εμένα δεν μου...\nΚατάλαβα με πια λογική λες ότι βάζουν συνήθως τους space marines. Άπλα εμένα δεν μου αρέσει καθόλου αυτή η λογική.\nΤους Necrons τους έχω περισσότερο για αιγυπτιακή θεματολογία και όχι γιαπωνέζικη.\nΈχω την εντύπωση πως και οι Sisters of Battle είναι νέες. Δεν ξέρω και πάρα πάρα πολλά πράγματα για το lore, ασχολούμαι με το σύμπαν σε casual βαθμό διαβάζοντας σχόλια και άρθρα από εδώ και εκεί σαν το δικό σου στο gameover από το οποίο έμαθα πολλά. Μάλιστα δεν ξέρω πως έγινε αυτό αλλα κάποια πράγματα που νόμιζα ότι ήξερα για τους necrons ήταν εντελώς λάθος σύμφωνα με το δικό σου κείμενο.\nΤους Tau ανέφερα ως "ιαπωνικούς". Απλά μαζί με τους Necrons είναι οι πιο καινούριες φυλές. Οι Sisters of Battle είναι faction του Imperium. Είναι άνθρωποι, άρα δεν λογίζονται ως άλλη φυλή. Επίσης τα καινούρια codices έχουν αλλάξει πολλά πράγματα στους Necrons και τους έκαναν πιο ... ανθρώπινους.


Δείτε όλες τις λεπτομέρειες!\nΗ Selena Gomez γιορτάζει την ομορφιά με την κυκλοφορία της μάρκας μακιγιάζ της, Rare Beauty, αποκλειστικά διαθέσιμη στη Sephora. Η παγκόσμια κυκλοφορία θα γίνει την 1η Ιουλίου.\nΗ δημοσίευση κοινοποιήθηκε από το χρήστη Rare Beauty by Selena Gomez (@rarebeauty)\nΤο πάθος της Selena για τα προϊόντα ομορφιάς γεννήθηκε σε νεαρή ηλικία, από τη στιγμή που κάθισε στην πρώτη της καρέκλα μακιγιάζ. Κατά τα τελευταία τρία χρόνια, διοχέτευσε την αγάπη της στην ανάπτυξη της Rare Beauty. Ήθελε να δημιουργήσει ένα εμπορικό σήμα ομορφιάς που υπερβαίνει τα φυσικά προϊόντα, βοηθά τους ανθρώπους να αισθάνονται αυτοπεποίθηση και γιορτάζει αυτό που τους κάνει μοναδικούς. Η Selena συζητά ανοιχτά τον «μύθο της ομορφιάς» και τις μη ρεαλιστικές προσδοκίες που έχει θέσει η κοινωνία και είναι αδύνατο να επιτευχθούν. Δημιούργησε τη Rare Beauty για να αμφισβητήσει τον μύθο της ομορφιάς της φυσικής τελειότητας. Η Rare Beauty χρησιμοποιεί το μακιγιάζ ως ένα εργαλείο για να γιορτάσει ό, τι κάνει τους ανθρώπους να είναι διαφορετικοί και να φτάνουν σε έναν τόπο αγάπης και αποδοχής προς τον εαυτό τους.\nΤα προϊόντα Rare Beauty έχουν σχεδιαστεί για την καθημερινή αυτοέκφραση και κάθε προϊόν έχει μια μοναδική αισθησιακή ιστορία. Από την ίδρυσή της, η Selena συμμετέχει σε κάθε βήμα ανάπτυξης του προϊόντος. Είτε δοκιμάζει κάθε προϊόν είτε αναπτύσσει ένα σχέδιο για το πρώτο Blot & GlowTouch-Up Kit που είναι βολικό για μεταφορά, η Selena έχει επηρεάσει κάθε πτυχή. Το Perfect Stroke Matte Liquid Liner της Rare Beauty είναι εμπνευσμένο από έναν καλλιγράφο και αποτελείται από περισσότερες από 1000 μεμονωμένες τρίχες. Τα προϊόντα δέρματος περιλαμβάνουν το Always An Optimist Illuminating Primer, Always an Optimist 4-in-1 Mist, καιτο Liquid Touch Weightless Foundation & Liquid Touch Brightening Concealer, τα οποία είναι διαθέσιμα σε 32 αποχρώσεις.\nΗ μάρκα κυκλοφορεί επίσης το With Gratitude Dewy Lip Balm σε οκτώ αποχρώσεις, την κρέμα Lip Souffle Matte Lip σε 12 αποχρώσεις, το Positive Light Liquid Luminizer σε οκτώ αποχρώσεις, το Soft Pinch Liquid Blush σε οκτώ αποχρώσεις (τέσσερις δροσερές και τέσσερις ματ), το Brow Harmony Pencil & Gel και τρία εργαλεία.\nΑπό το πρώτο προϊόν της Rare Beauty που πωλείται, ένα ποσοστό όλων των πωλήσεων, καθώς και τα κεφάλαια που συγκεντρώνονται από τους εταίρους, θα αφιερωθούν στο Rare Impact Fund που αποσκοπεί στην αύξηση της πρόσβασης σε πόρους ψυχικής υγείας. Το ταμείο Rare Impact Fund ανακοίνωσε πρόσφατα έναν φιλόδοξο στόχο να συγκεντρώσει 100 εκατομμύρια δολάρια ΗΠΑ κατά τη διάρκεια των επόμενων 10 ετών για να βοηθήσει στην αντιμετώπιση των ελλείψεων στις υπηρεσίες ψυχικής υγείας για τις υποεξυπηρετούμενες κοινότητες, γεγονός που θα το κάνει ένα από τα μεγαλύτερα γνωστά ταμεία για την υποστήριξη της ψυχικής υγείας από μια εταιρική οντότητα.\nΤα προϊόντα Rare Beauty θα είναι διαθέσιμα στo www.sephora.gr και Sephora App από την 1η Ιουλίου 2021.\nselena gomez beauty\nselena gomez beauty brand\nPrevious\tΤο νέο άρωμα της Diptyque είναι λαμπερό σαν τον Ήλιο της Ελλάδας\nNext\tΝέο Click 3 Soleil Sensitive®: το πρώτο γυναικείο ξυραφάκι της BIC με ανταλλακτικά!


ΣΥΝΔΕΣΜΟΣ ΠΡΟΠΟΝΗΤΩΝ ΠΟΔΟΣΦΑΙΡΟΥ ΜΕΣΣΗΝΙΑΣ: Στην προεδρία για 3η σερί θητεία ο Αγγελος Σκαφιδάς - NOTOSPORT\nΧθες στις 12 το μεσημέρι στην αίθουσα εκδηλώσεων του αθλητικού κέντρου της ΕΠΣΜ, μετά την πρόσκληση του έμπειρου προπονητή, που αναδείχθηκε πρώτος σε σταυρούς (45 ψήφοι) έγινε η συγκρότηση της νεοεκλεγείσας διοίκησης σε σώμα.\nΟπως προέκυψε από τη συγκρότηση του νέου διοικητικού συμβουλίου, ο Αγγελος Σκαφιδάς θα βρίσκεται για τα επόμενα 4 χρόνια (η θητεία είναι 4ετής) στη θέση του προέδρου του Σ.Π.Π.Μ.\nΤο καινούργιο συμβούλιο του τοπικού συνδέσμου προπονητών έχει ως εξής:\nΑγγελος Σκαφιδάς πρόεδρος, Κώστας Κλάδης αντιπρόεδρος, Αλέξης Μαντζούνης Α’ αντιπρόεδρος, Αλέκος Δέδες Β’ αντιπρόεδρος, Στέλιος Παπαδόπουλος γενικός γραμματέας, Σωτήρης Μπουραντώνης ταμίας, Γιώργος Πολυμενέας υπεύθυνος ενημέρωσης επικοινωνίας και ηλεκτρονικών μέσων, Πέτρος Χιώτης αναπληρωτής γραμματέας: Πέτρος Χιώτης, Αλέκος Τσατάς αναπληρωτής ταμίας, Σωτήρης Δημάκης, Βασίλης Παναγιωτόπουλος αναπληρωματικά μέλη.\nΝα σημειωθεί ότι οι προτάσεις που έκανε ο πρόεδρος κ. Σκαφιδάς έγιναν ομόφωνα δεκτές με 9 ψήφους για κάθε θέση, όπως και η πρόταση του, ώστε τα δύο αναπληρωματικά μέλη να συμμετέχουν στις συνεδριάσεις τους Δ.Σ. χωρίς ψήφο.\nΤην Ελεγκτική Επιτροπή αποτελούν οι Βασίλης Γεωργόπουλος Μανώλης Θεοδώρου, Νίκος Μουλατσιώτης, ενώ αναπληρωματικό μέλος είναι ο Βασίλης Φωτεινάκης.\nΙδιαίτερα τιμητικό το αποτέλεσμα\nΜετά τη συγκρότηση της νέας διοίκησης σε σώμα, ο πρόεδρος Αγγελος Σκαφιδάς δήλωσε στην “Ελευθερία”: “Πρώτα απ’ όλα να ευχαριστήσω τους συναδέλφους προπονητές για την παρουσία τους, που για πρώτη φορά ήταν τόσο μεγάλη. Για την προσοχή που έδωσαν στον απολογισμό που έκανα και τον αποδέχτηκαν ομόφωνα, όπως και τον οικονομικό απολογισμό που δέχτηκαν επίσης ομόφωνα.\nΑπό τα 9 μέλη του διοικητικού συμβουλίου, τα 5 είναι νέα πρόσωπα. Ο σύνδεσμος θα είναι πάντα δίπλα στους προπονητές. Είναι ιδιαίτερα τιμητικό το αποτέλεσμα για εμένα και τους ευχαριστώ για την εμπιστοσύνη που έδειξαν στο πρόσωπο μου”.\nΠερισσότερα σε αυτή την κατηγορία: « ΠΑΜΙΣΟΣ: Παρέμεινε πρόεδρος ο Γ. Βλαχάκης, συνεχίζει στον πάγκο ο Καλόμαλος Νέα διοίκηση στον Αστέρα Βαλύρας »


NewsIT / Τοπικα Νεα / Κρητη: Οι απιθανες εξηγησεις του εκπαιδευτικου για τις προιστορικες πατημασιες ανθρωπου που βρεθηκαν σπιτι του!\n20.09.2017 | 12:37\nΟ Χανιώτης καθηγητής δίνει τη δική του εκδοχή για τα όσα έγιναν. Τα απολιθώματα βάδισης προγόνου του ανθρώπου βρέθηκαν στην κατοχή του…\nΜια … διαφορετική εκδοχή δίνει ο Χανιώτης εκπαιδευτικός που κατηγορείται ότι έκλεψε τα απολιθώματα βάδισης προγόνου του ανθρώπου ηλικίας 5,7 εκατομμυρίων ετών από την Κίσσαμο. Ο ίδιος ισχυρίζεται ότι τα είχε βρει μαζί με τη σύζυγό του πριν από τέσσερα χρόνια καθώς έψαχνε για κοχύλια και πετραδάκια, τους άρεσαν, τα πήραν και τα διακόσμησαν στο σπίτι τους!\nΟ ίδιος λέει ότι δεν είχε ιδέα για το τι πρόκειται. Τα είχε βάλει στο τζάκι και στο καλοριφέρ του σπιτιού του στην Κίσσαμο και τα πήρε μαζί του στη Μακεδονία, γιατί είναι σε διάσταση με τη σύζυγό του και συζεί με μία άλλη γυναίκα. Όπως είπε στους αστυνομικούς, είχε κάνει αίτηση για απόσπαση στη συμπρωτεύουσα. Μάλιστα, λέει ότι εκείνη, η εν διαστάσει δηλαδή σύζυγός του, έκανε την καταγγελία στην Αστυνομία, για να τον μπλέξει, επειδή δεν έχουν καλές σχέσεις.\n«Ήταν καλοκαίρι πριν περίπου τέσσερα χρόνια. Δεν τα ξεκολλήσαμε. Εμείς τα βρήκαμε με τη σύζυγό μου και τα πήραμε, γιατί μας άρεσαν. Ο χώρος ήταν αφύλακτος. Εάν ήταν τόσο σημαντικά, γιατί δεν προστατευόταν ο χώρος; Ορκίζομαι στα παιδιά μου ότι λέω αλήθεια. Θα μπλέξω άδικα και πρέπει να βγάλω τη ρετσινιά από πάνω μου» λέει στην εφημερίδα Πατρίδα και στον Θάνο Περβολαράκη.\nΘυμίζουμε ότι πριν περίπου τρεις εβδομάδες ανακοινώθηκαν τα αποτελεσμάτων ερευνών για τις απολιθωμένες πατημασιές, σύμφωνα με τις οποίες πρόκειται για τα πρώτα ίχνη ανθρώπινης βάδισης ηλικίας 5,7 εκατομμυρίων ετών.\nΠηγή: Εφημερίδα Πατρίδα, cretalive.gr\nΚατηγορίες Κρήτη,Τοπικά Νέα Ετικέτες ΕΙΔΗΣΕΙΣ,ΕΙΔΗΣΕΙΣ ΚΡΗΤΗ,ΕΚΠΑΙΔΕΥΤΙΚΟΣ,ΙΧΝΗ ΒΑΔΙΣΗΣ ΑΝΘΡΩΠΟΥ,ΚΡΗΤΗ,ΠΕΤΡΩΜΑΤΑ,ΠΡΟΪΣΤΟΡΙΚΕΣ ΠΑΤΗΜΑΣΙΕΣ,ΣΥΛΛΗΨΗ Πλοήγηση άρθρων


Φαίη Σκορδά: To πρώτο βίντεο στο Instagram μετά τον χωρισμό! Παιχνίδι και χουχούλιασμα στον καναπέ της - Tlife.gr\nΦαίη Σκορδά: To πρώτο βίντεο στο Instagram μετά τον χωρισμό! Παιχνίδι και χουχούλιασμα στον καναπέ της\nΤα δεδομένα στη ζωή της Φαίης Σκορδά τους τελευταίους μήνες έχουν αλλάξει. Ο χωρισμός της από τον Γιώργο Λιάγκα θ' αποτελεί για πολύ καιρό μέγάλο θέμα στα media, εκείνη όμως δείχνει να έχει αποκαλυπτική διάθεση και να μην κρύβεται από τον κόσμο. Σύμφωνα με πληροφορίες του TLIFE μάλιστα, οι εξελίξεις στον πολύκροτο χωρισμό προχωρούν καθώς έπεσε και η πρώτη υπογραφή του διαζυγίου. (διάβασε εδώ όλες τις λεπτομέρειες)\nΗ παρουσιάστρια έχει ρίξει όλη της την προσοχή στα δυο της παιδιά και μαζί τους περνά πάντα πολύ ξεχωριστές στιγμές. Σήμερα και μετά την εκπομπή μας έδωσε μια γεύση για το πώς χαλάρωσε στον καναπέ της. Παίζοντας στο κινητό με την εφαρμογή του ΟΠΑΠ που βοηθά στην ανακαίνιση παιδιατρικών νοσοκομείων, έδειχνε να είναι ξέγνοιαστη και χαρούμενη.\nΔες το βίντεo που ανέβασε στο Instagram\nΕμεις παίζουμε και ο #ΟΠΑΠ προσφέρειΚατέβασε την εφαρμογή #katikalytero μπες στην ομάδα μου #teamFaySkorda και ελα μαζι να αυξήσουμε το ποσο που ο ΟΠΑΠ θα προσφέρει στην ανακαίνιση των Παιδιατρικων νοσοκομείων "Η Αγία Σοφία" και "Παναγιωτη & Αγλαΐας Κυριακού" #giatapaidia #AMA2016 #trexoumegiatapaidia\nΈνα βίντεο που δημοσίευσε ο χρήστης Fay Skorda (@fayskorda) στις Νοέ 10, 2016, 6:13πμ PST\nΠΡΩΤΟ ΒΙΝΤΕΟ ΤΗΣ ΣΚΟΡΔΑ ΣΤΟ INSTAGRAM


ΝΤΟΥ διαδηλωτών σε δικαστήριο για πλειστηριασμό!... - Star.gr\nΕΛΛΑΔΑ Τετάρτη, 19 Οκτωβρίου 2016, 17:50\nΝΤΟΥ διαδηλωτών σε δικαστήριο για πλειστηριασμό! Φυγαδεύτηκε συμβολαιογράφος-ΒΙΝΤEO\nΧαμός στο Ειρηνοδικείο της Θεσσαλονίκης για ένα χωράφι στον Χορτιάτη\nΤο «έλα να δεις» έγινε στο Ειρηνοδικείο Θεσσαλονίκης, κατά την διάρκεια πλειστηριασμού χωραφιού στον Χορτιάτη.\nΑν και οι συμβολαιογράφοι απέχουν από τα καθήκοντά τους, όσον αφορά στους πλειστηριασμούς πρώτης κατοικίας, σήμερα, κατ’ εξαίρεση μπορούσαν να πραγματοποιηθούν εκούσιοι πλειστηριασμοί για τους οποίους δόθηκε ειδική άδεια.\nΤο γεγονός αυτό εξόργισε τα μέλη του Συντονισμού των Συλλογικοτήτων της Θεσσαλονίκης που πραγματοποι��ύσαν συγκέντρωση διαμαρτυρίας ενάντια στους πλειστηριασμούς. Περίπου 100 διαδηλωτές έσπασαν το μπλοκ της αστυνομίας και όρμησαν στην έδρα.\nΟι διαδηλωτές είχαν έντονο διάλογο με την πρόεδρο των συμβολαιογράφων Θεσσαλονίκης, κ.Χρουσαλά-Μπιλίση την οποία χαρακτήρισαν «ψεύτρα» και «παράνομη».\nΤο πλήθος φώναζε συνθήματα, που έλεγε ο πρωθυπουργός Αλέξης Τσίπρας τον Δεκέμβριο του 2015 για τους πλειστηριασμούς. «Κανένα σπίτι στα χέρια τραπεζίτη» έλεγαν δυνατά, ενώ κάλεσαν την αστυνομία να συλλάβει την πρόεδρο των συμβολαιογράφων.\nΗ κατάσταση βγήκε εκτός ελέγχου, και φυγαδεύτηκε εκτός αιθούσης η κυρία Ιωάννα Χρουσαλά-Μπιλίση.\nΤελικά μετά την ένταση, όπως αναφέρει το voria.gr, ο πλειστηριασμός ματαιώθηκε και οι διαδηλωτές αποχώρησαν εν μέσω επευφημιών.\nΣυγκέντρωση διαμαρτυρίας στο δικαστικό μέγαρο Θεσσαλονίκης ενάντια στους πλειστηριασμούς


Αναγκαστική προσγείωση στο Μινσκ και παρατηρήσεις - The President\nΑρχική ΑΠΟΨΕΙΣ/ΚΙΜΩΝ ΣΤΕΡΙΩΤΗΣ Αναγκαστική προσγείωση στο Μινσκ και παρατηρήσεις\nΑναγκαστική προσγείωση στο Μινσκ και παρατηρήσεις\nΟι αλλαγές στο άμεσο εξωτερικό περιβάλλον της Ευρωπαϊκής Ένωσης συνεχίζονται. Και είναι έντονες. Προϊδεάζουν για δοκιμασίες, που αν μη τι άλλο υπονομεύουν παραδοχές και θεμελιώδεις αρχές γειτονίας, που φάνηκαν να οικοδομούνται με μεθοδικότητα τις τελευταίες δύο δεκαετίες.\nΑνεξάρτητα από τη μεθόδευση που ακολουθήθηκε για την κινηματογραφική απαγωγή του Λευκορώσου δημοσιογράφου και της πτήσης ουσιαστικά, στην οποία επέβαινε, δεν μπορούν παρά να γίνουν άμεσα κάποιες συγκρίσεις της Λευκορωσίας, με την εικόνα που παρουσίαζε, μόλις πριν λίγα χρόνια. Δεν είναι κατ΄αρχήν ούτε χρόνος, από τότε που οι αντικυβερνητικές διαδηλώσεις κλυδώνιζαν το μακροβιότερο καθεστώς μέχρι σήμερα της Ευρώπης. Και οι ιθύνοντές του αγωνιούσαν και προσπαθούσαν να περιορίσουν τις όποιες επαπειλούμενες κυρώσεις από τα Ευρωπαϊκά όργανα.\nΔεν είναι επίσης πολύ περισσότερο από μια πενταετία από τότε που η Λευκορωσία, διεκδικούσε τη σταδιακή άρση των θεωρήσεων εισόδου (visa) για την είσοδο των πολιτών της στην Ευρωπαϊκή Ένωση. Συγχρόνως καλοδέχονταν τα Κοινοτικά κεφάλαια στο πλαίσιο υλοποίησης των πολιτικών για την ανάπτυξη σχέσεων συνεργασίας και καλής γειτονίας. Ο Λευκορώσος Πρόεδρος, διαμόρφωνε την αυτόνομη παρουσία του στο διεθνές σκηνικό, φιλοξενούσε στο Μινσκ τις διαβουλεύσεις για την ειρήνευση στην Ανατολική Ουκρανία και ‘κοιτούσε’ στα μάτια τον Ρώσο ομόλογό του, διεκδικώντας πολιτικό ορίζοντα, που υπερέβαινε τα όρια της Λευκορωσίας και εκτείνονταν σε όλη την επικράτεια των Ρωσικών πληθυσμών.\nΌλα αυτά αποτελούν ψηφίδες μια άλλης εποχής. Με την ενέργειά τους οι Λευκορωσικές αρχές, στοχοποίησαν μια Ευρωπαϊκή αεροπορική εταιρεία, που εκτελούσε μια πτήση μεταξύ δύο Ευρωπαϊκών πρωτευουσών. Λογικό είναι πως δεν μπορείς να περιμένεις πολλά πράγματα από την Ευρώπη πλέον. Ούτε και οδικό χάρτη στις σχέσεις σου με αυτή.\nΠρόδηλα πρόκειται για μια συνειδητή επιλογή. Γιατί αυτό που χαρακτηρίζει την απαγωγή του Λευκορώσου δημοσιογράφου, είναι το στοιχείο του εντυπωσιασμού. Θα μπορούσε να είναι μια αθόρυβη επιχείρηση. Από τη στιγμή, μάλιστα που από ότι φάνηκε, όσοι την υλοποίησαν, είχαν γνώση και έλεγχο το στόχου τους. Επέλεξαν όμως να δηλώσουν με τρόπο ηχηρό την περιφρόνησή τους σε κάθε ενδεχόμενη αντίδραση του Δυτικού κόσμου. Που ενδεχόμενα και να την εκβιάζουν.\nΣε επίπεδο κατ’ αρχήν μέσων και λογιστικής υποστήριξης, είναι ελλειμματικό το σενάριο, πως μια τέτοια επιχείρηση, θα μπορούσε να οργανωθεί από μια χώρα, που δεν έχει καν διπλωματική εκπροσώπηση στην Ελλάδα. Από την άλλη δεν μπορεί να αποσυνδεθεί από τη μόλις προ ημερών δήλωση του Προέδρου Πούτιν, ότι η Ρωσία θα δαγκώσει το χέρι όποιου αγγίξει τμήμα της επικράτειάς της. Στον όρο της Επικράτειας, άνετα θα μπορούσε να συμπεριληφθεί με τη Ρωσική λογική ο λεγόμενος ζωτικός χώρος. Αποδείχθηκε περίτρανα με την περίπτωση της Ανατολικής Ουκρανίας. Φαίνεται ότι η Λευκορωσία, αντιμετωπίζεται πια, ως οργανικό τμήμα των Ρωσικών γεωπολιτικών συμφερόντων.\nΑντίστοιχες εξελίξεις δε θα πρέπει να αιφνιδιάσουν κανένα και σε περιπτώσεις αποσχίσεων, που ενεργούν δορυφορικά προς τη Ρωσία. Η Υπερδνειστερία, στη Μολδαβία, αποτελεί χαρακτηριστική περίπτωση. Η κλιμάκωση μπορεί να περιλάβει ακόμα και συμπαγείς Ρωσικούς πληθυσμούς, σε Κράτη Μέλη της Ευρωπαϊκής Ένωσης. Η Λετονία, αποτελεί κορυφαίο παράδειγμα. Οι συνέπειες, με όρους διεθνών συσχετισμών, θα είναι εφιαλτικές. Η λογική των ορίων φαίνεται να έχει παρέλθει. Κάπου εκεί εμφανίζονται και οι συμβατικά ‘κρυφοί’ άσοι. Το βέτο του Τούρκου Προέδρου στο ΝΑΤΟ, σε σχέση με την πολιτική κυρώσεων κατά της Λευκορωσίας, δεν αφήνει περιθώρια παρερμηνειών. Δεν είναι ζήτημα διαπροσωπικών σχέσεων. Συνιστά επιλογή στρατοπέδων. Πέρα από τους κινδύνους που συνεπάγεται, διαμορφώνει πλαίσιο ευκαιριών. Που μεθοδικά πρέπει να αξιοποιήσουμε.\nΠροηγούμενο άρθροΣτο μυαλό του (αμήχανου) ΣΥΡΙΖΑ… – Γράφει ο Βασίλης Γιόγιακας\nΕπόμενο άρθροΙνδία: 127.510 κρούσματα κορωνοϊού και 2.795 θάνατοι σε 24 ώρες\nΠερί ακαταδίωκτου – Γράφει ο Πολύκαρπος Αδαμίδης\nΕνοχικά και Εμπράγματα δικαιώματα και εξωτερική πολιτική


«Εκτός από το να διαβάζεις, βέβαια, πρέπει να σκέφτεσαι και λίγο». | Στέλλα Κάσδαγλη\nαπό Στέλλα Κάσδαγλη | 23.12.2014 | Bookworm, The write time, Συνεντεύξεις | 0 Σχόλια\nΗ Αθηνά Κακούρη δεν είναι μία συνηθισμένη συγγραφέας. Δεν μπορεί να είναι συνηθισμένη μία γυναίκα 86 ετών που απαντάει αμέσως στα emails σου με υπέροχα δικά της, σε πολυτονικό, και που μπορεί, με τον ίδιο ζήλο και επιτυχία, να διαχειρίζεται τις προκλήσεις του αστυνομικού και του ιστορικού μυθιστορήματος, στήνοντας ιστορίες σαν πίνακες του Ντεγκά και πλοκές που σε κρατάνε ξύπνιο τα βράδια –αν μη τι άλλο, να σκέφτεσαι «μα πώς το κάνει;». Να πώς το κάνει, λοιπόν, τη ρώτησα.\nΠώς μάθατε να γράφετε, κυρία Κακούρη;\nΔεν ξέρω αν η συγγραφή διδάσκεται. Άσε που εγώ δεν είχα και το χρονικό περιθώριο, γιατί άρχισα να γράφω αργά. Από την άλλη, αυτό με βοήθησε γιατί είχα διαβάσει περισσότερα, είχα και τα βιώματα μιας άλλης εποχής. Μόνο που είχα και ορισμένα στάνταρντς, ορισμένες απαιτήσεις, που δεν είναι οι μοντέρνες. Τα πρότυπά μου ήταν τα μεγάλα μυθιστορήματα του 19ου αιώνα. Το πώς γράφει η Τζέιν Ώστεν, αυτό ήταν το πρότυπό μου. Αυτό είναι που μας λείπει, αυτή η απεικόνιση του παρελθόντος. Σε πολλά σύγχρονα μυθιστορήματα δεν υπάρχουν σκηνές κι έτσι χτίζεται πιο εύκολα η πλοκή. Όταν όμως θέλεις η δράση να προχωρήσει με σκηνές, δημιουργείται η ανάγκη να έχεις μια στέρεη πλοκή, η οποία να μην είναι εμφανής εξαρχής. Αυτή φτάνεις να τη χτίζεις μόνο με την πείρα. Και πάντα προσπαθώ να γράψω κάτι που δε με κάνει να βαριέμαι. Η θητεία μου στο αστυνομικό μυθιστόρημα μου έχει μάθει ότι δεν έχεις δικαίωμα να αφήσεις τον αναγνώστη να βαρεθεί.\nΚαι πώς αποφασίσατε να ασχοληθείτε με το ιστορικό μυθιστόρημα;\nΟ καθηγητής Άλκης Αγγέλου με έστρεψε προς τα εκεί. Μου πρότεινε «Γιατί δεν δοκιμάζετε να γράψετε για την εποχή του Διαφωτισμού;». Του είπα «Μα εγώ δεν ξέρω τίποτα για το Διαφωτισμό » και μου απάντησε «Ανάγνωση δεν ξέρετε, κυρία Κακούρη;». Άρχισα, λοιπόν, να διαβάζω. Αν μια εποχή δεν την έχεις ζήσει, πρέπει να ψάξεις να τη μάθεις. Πρέπει να διαβάσεις Iστορία. Να διαβάσεις εφημερίδες της εποχής. Όλων των πλευρών. Όταν έγραφα για τα Λαυρεωτικά, για παράδειγμα, στο Χαρταετό, μου φάνηκε πολύ χρήσιμη η εφημερίδα Αιών, που παραθέτει και τον αντίλογο. Όταν κάποια στιγμή έψαχνα να βρω τη συζήτηση που γινόταν το ’15-17 μεταξύ βενιζελικών και αντιβενιζελικών, είχα πρόβλημα γιατί δεν μπορούσα να βρω την Πατρίδα ώστε να διαβάσω και τη βενιζελική πλευρά. Κι έπρεπε να ξέρω ποιος ήταν ο αντίλογός τους. Φυσικά υπάρχουν πολλών λογιών συγγραφείς ιστορικών μυθιστορημάτων -άλλος κάνει σύγχρονη πολιτική μεταχειριζόμενος στοιχεία του παρελθόντος, άλλος κάνει μυθιστορηματικές βιογραφίες, άλλος ασχολείται με τα πολύ μεγαλα γεγονότα. Αυτό που εγώ, στην αρχή τυχαία και ύστερα πιο συνειδητά, προσπάθησα να κάνω είναι να πάρω μαζί μου τον σημερινό Ρωμιό στην εποχή της γιαγιάς ή της προγιαγιάς του.\nΓιατί το θεωρείτε σημαντικό αυτό;\nΓιατί εκεί, ως Έλληνες, έχουμε μια μεγάλη αδυναμία. Οι μεγάλες χώρες, η Αγγλία, η Γαλλία, εκτός από τα βιβλία της ιστορίας που μπορεί να διαβάσει ο καθένας, έχουν και μυθιστορήματα της περασμένης εποχής, απ’ όπου οι άνθρωποι μπορούν να βγάλουν τα συμπεράσματά τους. Έχουμε κι εμείς τέτοια, από το 19ο αιώνα, αλλά δεν είναι μυθιστορήματα που μπορούν να διαβαστούν και σήμερα. Επίσης εκείνοι έχουν και την τηλεόραση και τις ταινίες τους, στις οποίες με πολύ μεγάλη αγάπη αναπαριστούν μέχρι και το μανικετόκουμπο του τότε.\nΠροσπαθώντας να το κάνω αυτό, λοιπόν, θέλω να είμαι γνησία.\nΠρέπει να έχω καταλάβει πρώτα εγώ πώς ήταν τότε οι άνθρωποι, πώς μιλούσαν, πώς ήταν τα σπίτια τους, τα παπούτσια τους. Βέβαια, λόγω της ηλικίας μου, μπορώ να τα προσεγγίσω σχετικά εύκολα όλα αυτά, γιατί πολλές από τις συγκεκριμένες δομές ίσχυαν από παλιά όπως τις θυμάμαι εγώ από τη δεκαετία του ’50. Το πώς ζούσε μια εκτεταμένη οικογένεια, για παράδειγμα, ποιες ήταν οι σχέσεις μεταξύ των συγγενών, η κοινωνική ζωή τους. Τα πράγματα δεν είχαν αλλάξει δραματικά στην αστική τάξη, την οποία ξέρω και περιγράφω. Οπότε μερικά πράγματα τα είχα έτοιμα. Έπρεπε όμως να διαβάσω για να καταλάβω τα ιστορικά γεγονότα και να καταλάβω τι σήμαιναν για την εποχή.\nΠοιες εποχές τράβηξαν το ενδιαφέρον σας;\nΈχω διαλέξει εποχές κρίσιμες. Η πρώτη εποχή που με απασχόλησε ήταν λίγο πριν από την Επανάσταση, το τέλος της τουρκοκρατίας, το τέλος του 18ου αιώνα. Ήμουν άπειρη ακόμη, είχα μαζέψει και πολύ υλικό, δεν ήξερα πώς να το πλάσω όλο σε μία φρατζόλα, κι έτσι έπλασα δύο. Η επόμενη ήταν πιο κοντινή σε μας, ήταν το σταφιδικό ζήτημα, μια εποχή κρίσης οικονομικής για την Ελλάδα.\nΓιατί το σταφιδικό;\nΓιατί μου άρεσε. Η Πάτρα, στην οποία διαδραματίζονται τα Πριμαρόλια, ήταν η πόλη στην οποία είχα μεγαλώσει, είχα πολύ ζωηρή την εικόνα της, ήξερα ακόμα οικογένειες σταφιδεμπόρων, μπορούσα να πάρω κουβέντες, ήξερα τον τρόπο ζωής τους. Το οικονομικό μέρος προσπάθησα να το μελετήσω όσο καλύτερα μπορούσα. Αφενός για να καταλάβω τι ακριβώς είχε συμβεί αφετέρου για να καταλάβω πώς το προσελάμβαναν τότε οι άνθρωποι, που επικεντρώνονταν οι ανησυχίες τους. Και μετά, περίπου αυτομάτως, με το Χαρταετό, πήγα σε μια άλλη οικονομική κρίση που ξέσπασε στην πολιτική ζωή, στα Λαυρεωτικά, 50 χρόνια από τη σύσταση της ελληνικής δημοκρατίας. Αυτή ήταν μια περίπτωση χαρακτηριστικής χοντροπετσιάς και απόλυτης αδιαφορίας των πολιτικών, που προκειμένου να ρίξουν μία κυβέρνηση δεν τους ενδιαφέρει πόσες βλακείες λένε.\nΚαι βλέπει κανείς ότι τέτοια πράγματα επαναλαμβάνονται συνέχεια. Αλλά αυτό το κατάλαβα πολύ αργότερα. Τότε έλεγα «μα πώς»;\nΕκτός από εφημερίδες και ιστορικά βιβλία, τι άλλο διαβάζετε;\nΧρειάζεται να διαβάσει κανείς λογοτεχνία που γράφτηκε εκείνη την εποχή, γιατί εκεί μέσα καθρεφτίζονται πολλά πράγματα, το πώς μιλούσαν τότε οι άνθρωποι, για παράδειγμα. Η γλώσσα, το τι τόνους δίνει στα πράγματα που λέγονται, έχει μεγάλη σημασία. Εμείς, ας πούμε, μιλάμε συχνά στον ενικό μεταξύ μας, περάσαμε όμως δύο αιώνες στη διάρκεια των οποίων μεταχειρίζόμασταν πολύ τον πληθυντικό -οι δε επτανήσιοι μεταχειρίζονταν το τρίτο πρόσωπο πολλές φορές. Δεν μπορείς, λοιπόν, να έχεις μία γυναίκα να μιλάει όπως μιλάει μια σημερινή νεαρή γυναίκα. Ή το άλλο: η κυρία θα μιλήσει στην καμαριέρα της στον ενικό, η καμαριέρα θα της απαντήσει στον πληθυντικό. Αν δεν τα ξέρεις αυτά από μόνος σου, θα πρέπει να τα αντιγράψεις από τους συγγραφείς της εποχής. Ο Δροσίνης, για παράδειγμα, έχει γράψει το Σκόρπια φύλλα της ζωής μου, ένα είδος ημερολογίου που καλύπτει την περίοδο 1880-1930 και δίνει πρόσβαση σε πολλά στοιχεία της καθημερινότητας.\nΑρκούν τα πράγματα που έχεις διαβάσει έτσι κι αλλιώς στο παρελθόν;\nΌχι. Πρέπει να καθίσεις υπομονετικά, να διαβάζεις, να ακούς και να καταγράφεις. Ένα πράγμα που κατάλαβα είναι ότι δεν πρέπει να εμπιστεύεσαι τη μνήμη σου. Εγώ διάβαζα τους περιηγητάς για την έρευνά μου και μετά, όταν έπρεπε να γράψω πόσες ώρες θέλει ο άλλος για να πάει από την Πάτρα στο Αίγιο με το άλογο, δε θυμόμουν, κι έπρεπε να ξαναγυρίσω για να το βρω.\nΗ ιστορία σου είναι αυτή που σε οδηγεί στην έρευνα ή η έρευνα στην ιστορία;\nΝομίζω ότι τις περισσότερες φορές από την έρευνα βγαίνει η ιστορία. Δεν μπορείς να βρεις την ιστορία αν δεν έχεις καλή γνώση των πραγμάτων που συνέβησαν. Αν διαβάζεις προσεκτικά, προσπαθώντας να μπεις στην εποχή που μελετάς, αυτό θα σε βοηθήσει και στην πλοκή. Μπορεί να δεις, για παράδειγμα, ένα ιστορικό πρόσωπο και θα θελήσεις να το βάλεις μέσα στην πλοκή. Βοηθάει η έρευνα. Όχι μόνο να τα γράψεις σωστά, σε βοηθάει και να στήσεις την ιστορία. Καμιά φορά γράφεις και μια σκηνή βασισμένη σε κάτι ζωηρό που διαβάζεις.\nΠροσπαθείτε συνειδητά να εξαγάγετε αναλογίες και διδάγματα από την αντιπαραβολή μιας ιστορικής περιόδου με το παρόν;\nΕγώ ξεκινάω ως ξεναγός, λέω στον αναγνώστη μου «έλα να σου δείξω». Φυσικά μερικά πράγματα είναι τρομακτικά στην επαναληπτικότητά τους, αλλά δεν ξεκινάω έτσι, νομίζω πως είναι επικίνδυνο. Πολλές φορές, τα συμπεράσματα βγαίνουν από μόνα τους. Στα Πριμαρόλια, για παράδειγμα, οι χωριάτες πήραν ξαφνικά πολλά λεφτά στα χέρια τους και τα έκαιγαν. Την ίδια εποχή που τα έγραφα αυτά, εδώ πήγαιναν στα μπουζούκια και άναβαν το τσιγάρο με το πεντοχίλιαρο. Αλλά δεν ξεκίνησα με την πρόθεση να αναδείξω αυτό το στοιχείο.\nΠιστεύετε ότι ο συγγραφέας μπορεί ν’ αφήσει την ιδεολογία του έξω από την ιστορία του και από την ενσωμάτωση της Ιστορίας;\nΌλα τα πνευματικά και τα ιδεολογικά ζητήματα θέλουν προσοχή γιατί είναι φυσική τάση μας να πιστεύουμε ότι ο τρόπος που κρίνουμε σήμερα είναι ο τρόπος που έκριναν τότε οι άνθρωποι τα πράγματα. Κατ’ εμέ, ο συγγραφέας αυθαιρετεί και βλάπτει αν δεν εγκαταλείψει όλα τα σημερινά του κριτήρια για να μπει στα κριτήρια της εποχής εκείνης. Στην εποχή του Διχασμού, για παράδειγμα, μπορεί να περιγράφεις πώς επιχειρηματολογεί κάποιος ανάμεσα σε άλλους δύο που συγκρούονται. Το να τον βάλεις να μιλάει με τη φωνή της λογικής, σαν να ήταν αυτή η επικρατούσα αντίληψη τότε, θα ήταν λάθος. Ήταν η εποχή που τύφλωναν τα μίση. Και πρέπει να μπεις και να το περιγράψεις αυτό. Ναι, πιστεύω ότι ως συγγραφείς μπορούμε να βγάλουμε σπό τη μέση την προσωπική μας ιδεολογία. Πρέπει να βλέπουμε πώς εκινήθησαν τα πράγματα για να δημιουργηθούν οι επαναστάσεις και οι συγκρούσεις. Δε με νοιάζει αν συμπαθεις τους βασιλιάδες, κάτσε να δεις τι ακριβώς έκανε ο Όθωνας, ψάξε. Αλλιώς κάνεις προπαγάνδα.\nΟι οπτικές εικόνες σας βοηθάνε στην έρευνα;\nΠολύ. Οι φωτογραφίες βοηθούν στην προσπάθεια να ανασυστήσεις γύρω σου το περιβάλλον της ιστορίας σου όπως ήταν. Για την Πάτρα έκατσα και έφτιαξα την πόλη του 1890 πάνω σ’ έναν παλιό χάρτη: έβαλα τα πάντα, το δημαρχείο, τα σπίτια, το τηλεγραφείο, να ξέρω πώς πήγαινε ο καθένας από το ένα σημείο στο άλλο και τι έβλεπε στη διαδρομή. Στις φωτογραφίες βλέπεις και πράγματα που είναι δύσκολο να τα συνειδητοποιήσεις διαφορετικά. Όταν έγραφα το Χαρταετό, μου ήταν πολύ δύσκολο να καταλάβω ότι, αν στεκόταν κάποιος στο Σύνταγμα εκείνη την εποχή και έστριβε προς το Φάληρο, έβλεπε… το Φάληρο. Και τις χρειάζεσαι αυτές τις λεπτομέρειες, είναι το σκηνικό, η σκηνογραφία σου. Χρειάζεσαι χάρτες, χρειάζεται να δεις όσα από τα δημόσια κτίρια σώζονται ακόμα, αλλιώς δεν μπορείς να το ξαναφέρεις στο παρόν. Και δεν είναι μόνο τα οπτικά στοιχεία. Όταν περιγράφεις το λόγο που έβγαλε ο Βαλαωρίτης στο Σύνταγμα, χωρίς ντουντούκα, πρέπει να φανταστείς την ησυχία που επικρατούσε τότε στην Αθήνα, που επέτρεψε να ακουστεί η φωνή αυτού του ανθρώπου μέσα σε τόσο κόσμο.\nΧρησιμοποιείτε το ίντερνετ;\nΤο χρησιμοποιώ ελάχιστα στην έρευνα, παρότι το χρησιμοποιώ πολύ για να επικοινωνώ. Είναι ξώφαλτσα πράγματα αυτά που βρίσκεις, εκτός αν ξέρεις ήδη πάρα πολλά γιατο θέμα σου και ψάχνεις κάτι ειδικό. Αλλά δεν έχω κάνει ποτέ εκεί τη βασική μου έρευνα και δε νομίζω ότι θα μπορούσα. Για τα πράγματα που μ’ ενδιαφέρουν εμένα, η Γεννάδιος Βιβλιοθήκη είναι πολύ πιο πλούσια. Από την άλλη, είναι πολύ χρήσιμο πράγμα το ίντερνετ, φτάνει να μην ξεγνοιάσεις. Στην εγκυκλοπαίδεις ξερεις ποιος έχει γράψει το λήμμα που διαβάζεις, στο ίντερνετ δεν ξέρεις στην πραγματικότητα ποτέ.\nΠόσο εύκολο είναι να καταλάβει κανείς πότε έχει έρθει η στιγμή να σταματήσει την έρευνα και ν’ αρχίσει να γράφει;\nΚαθόλου. Εγώ βρίσκω τη φάση της έρευνας την πιο διασκεδαστική, με παρασύρει η περιέργεια. Και νομίζω ότι λίγο πολύ όλοι θέλουμε να αποφύγουμε τη στιγμή που πρέπει να ξεκινήσουμε το γράψιμο –απλώς κάποια στιγμή καταλαβαίνουμε ότι η ανάγκη για έρευνα έχει καλυφθεί και «τώρα απλώς διασκεδάζω». Φυσικά συνεχίζεις την έρευνα και αφού ξεκινήσεις το γράψιμο, όταν σου προκύπτει κάποιο ερώτημα.\nΈχετε εντοπίσει ποτέ ανακρίβεια σε κάποιο από τα ιστορικά σας μυθιστορήματα;\nΤα Πριμαρόλια τα διάβασα εγώ πενήντα φορές, τα διάβασε η μισή Πάτρα, και μετά από 4-5 χρόνια μου έγραψε μια συμπαθής κυρία που κατοικούσε στα Κύθηρα, και μου είπε «πολύ ωραίο το βιβλίο σας, αλλά γιατί στη σελίδα 453 γράφετε ότι πήρε 5 κιλά ζάχαρη, αφού τότε είχαμε οκάδες;». Σε ένα άλλο βιβλίο μου είχα γράψει ότι η Μαρία Βοναπάρτη είχε επαφές με τον Φρόιντ στον πόλεμο του ’12, ενώ στην πραγματικότητα αυτό έγινε αργότερα. Είμαστε άνθρωποι και δεν μπορούμε να φτάσουμε στην τελειότητα. Αλλά είναι άλλο να κάνεις μερικά λάθη πραγματολογικά και άλλο να φαίνεται από την αρχή η περιφρόνησή σου προς την ακρίβεια. Υπάρχουν συγγραφείς που υποστηρίζουν τη συγγραφική άδεια. Εγώ δεν την υποστηρίζω. Και, ειδικά για τον τόπο μας, που κινδυνεύουν να σβηστούν οι μνήμες του, επειδή δεν έχουμε τα σωστά βοηθήματα, είμαι άτεγκτη.\nΈχει αλλάξει ο τρόπος με τον οποίο βλέπετε την Ελλάδα λόγω της ενασχόλησής σας με το ιστορικό μυθιστόρημα;\nΝαι, επειδή έχω αναγκαστεί να πλησιάσω τους προγόνους μας, έχει αλλάξει η σχέση μου με την Ελλάδα. Με το να τρίβεσαι συνεχώς με την ιστορία, φτάνεις να σε απασχολεί ο ελληνισμός ολοένα και περισσότερο, ενώ πριν αρχίσεις την έρευνα μπορεί οι ιδιαιτερότητές του να ήταν απλώς κάτι που δεχόσουν. Όταν τρίβεσαι πολύ, οι ανησυχίες σου και ο καημός σου μεγαλώνουν. Συνειδητοποιείς και τα άλματα που έχει καταφέρει να κάνει και πικραίνεσαι πιο πολύ.\nΜε ποια άλλη εποχή θα θέλατε να καταπιαστείτε;\nΘα ήθελα να γράψω για την εποχή ’17-’20. Έγιναν σημεία και τέρατα από τότε που ήρθε ο Βενιζέλος, αλλά κανείς δε θεωρεί ότι είναι συμφέρον του να τα ανοίξει.\nΣας συμβαίνει να μεταφέρετε σκέψεις και βιώματα σας στο παρελθόν; Να τα προσαρμόζετε;\nΜε διακατέχει απολύτως η εποχή που μελετάω και φοβάμαι να της φορέσω καπέλο πράγματα από μια άλλη εποχή. Αυτό που πολλές φορές μου συμβαίνει είναι, όταν προσπαθώ να στήσω ένα χαρακτήρα στο παρελθόν, να με καθοδηγεί ένας χαρακτήρας του παρόντος. Όταν προσπαθώ να βγάλω τους διαλόγους, καμιά φορά καθοδηγούμαι από τις εμπειρίες μου, από τον τρόπο με τον οποίο σου απαντάει κάποιος που ξέρεις. Αυτά νομιμοποιείσαι να τα κάνεις, γιατί ο άνθρωπος δεν αλλάζει στους αιώνες.\nΠοιο είναι το πιο δύσκολο από τα ιστορικά μυθιστορήματα που έχετε γράψει;\nΤο καθένα ήθελε μια προεργασία, είχε αλλού τη δυσκολία του: Για τα Λαυρεωτικά έπρεπε να μάθω πώς λειτουργεί ένα χρηματιστήριο –κι ας τα ξέχασα όλα μετά. Με τους Βαλκανικούς πολέμους διάβασα πάρα πολύ, αλλά μπόρεσα τελικά να καταλάβω τι κάναμε τότε. Το Ξιφίρ Φαλέρ είχε την πιο δύσκολη πλοκή. Αυτό που με δυσκολεύει πιο πολύ και στο οποίο αισθάνομαι ότι δεν είμαι αρκετά καλή, είναι το να προκαλώ πολύ δυνατά συναισθήματα. Αυτό που η Πηνελόπη Δέλτα το καταφέρνει με πέντε λέξεις μόνο.\nΓράφετε εύκολα γενικά;\nΌχι, δε γράφω εύκολα. Θα κάτσω στο γραφείο μου για 4-5 ώρες και θα είμαι ευχαριστημένη με δύο ή τρεις σελίδες, που μπορεί την άλλη μέρα να τις πετάξω. Γενικά το λέω συχνά αυτό στους νέους συγγραφείς: Αμα δε σ’ αρέσει, πέτα το, μη λυπάσαι τον κόπο σου, θα βγει κάποια άλλη στιγμή.\nΖήσατε σε μια εποχή που δεν ήταν αυτονόητο για τις γυναίκες να δραστηριοποιούνται επαγγελματικά, ούτε καν ως συγγραφείς. Ποια πιστεύετε ότι είναι η κατάσταση σε θέματα φεμινισμού και ισότητας σήμερα στην Ελλάδα;\nΕγώ πρόλαβα το φεμινισμό την εποχή που λέγαμε στους άντρες «ό,τι μπορείτε να κάνετε εσείς, μπορούμε να το κάνουμε κι εμείς, και μάλιστα καλύτερα». Σήμερα θαυμάζω την πρόοδο που έχει γίνει στην ελλάδα. Η ταχύτητα με την οποία κατακτήσαμε τη θέση που έχουμε πλέον είναι εκπληκτική και δείχνει και μια γενναιοφροσύνη από την πλευρά των ανδρών. Αντιδρώ όμως πολύ στην ιδέα ότι επειδή ήμουν καταπιεσμένη κάποτε πρέπει τώρα κάτι να μου δώσεις. Το γυναικείο κίνημα είχε να κάνει με το «αφήστε μας να δουλέψουμε». Ε, μας άφησαν. Πολλά πράγματα είναι πιο καλά ζυγιασμένα στην εποχή σας και θα έπρεπε να το χαίρεστε και να το υμνείτε αυτό. Στην εποχή μας, κανένας άντρας δεν έμπαινε στην κουζίνα. Τώρα βοηθάνε -βοηθάνε και με τα παιδιά. Τι άλλο; Να τους κάνουμε κομμάτια και να τους φάμε; Πρέπει να συνεχίσουμε να προσφέρουμε, όχι ως γυναίκες, ως άνθρωποι.\nΤι συμβουλή θα δίνατε σε έναν συγγραφέα που θέλει να καταπιαστεί με το ιστορικό μυθιστόρημα;\n«Διάβαζε», δε νομίζω ότι υπάρχει κάτι άλλο να πει κανείς. Και κάποια στιγμή θα σου έρθει πιεστικά η ανάγκη να εκφράσεις αυτό που έχεις μάθει. Και διάβαζε γενικά Ιστορία. Αν δε διαβάζεις Ιστορία, πώς θα μπεις ξαφνικά σε μια εποχή; Εκτός από το να διαβάζεις, βέβαια, πρέπει να σκέφτεσαι και λίγο. Κι αυτό έχει σχέση και με το ταλέντο, με το αν θα καταφέρεις να στήσεις τα πρόσωπα που θες για να ανασυστήσεις μια ολόκληρη εποχή.\nΑυτή η συνέντευξη είναι η δεύτερη μιας σειράς από συζητήσεις που κάνω με γυναίκες συγγραφείς ιστορικών μυθιστορημάτων. Λίγο (τρόπος του λέγειν) πριν ξεκινήσω τη δική μου βουτιά στο παρελθόν, ένιωσα την ανάγκη να ακούσω όσο το δυνατόν περισσότερα από συγγραφείς που έχουν ήδη κάνει ένα (τουλάχιστον) τέτοιο επιτυχημένο ταξίδι και έζησαν για να το διηγηθούν.\nΜια συντομευμένη εκδοχή της συνέντευξης με την Αθηνά Κακούρη μπορείς να διαβάσεις εδώ.\nUPDATE: Με την Αθηνά Κακούρη θα μιλήσουμε και ζωντανά την Τρίτη 24/2, στις 19.00, στο Free Thinking Zone, μαζί με τον Παρασκευά Καρασούλο. Ελάτε με τις δικές σας ερωτήσεις.


"Λάλησε" ο Μίχας! Αποκάλεσε δήμαρχο μειοψηφίας τον Μιχαλολιάκο!\nΜπουρλότο στην γραμμή της κυβέρνησης έβαλε ο Μίχας ...Είπε οτι ο Μιχαλολιάκος είναι δήμαρχος μειοψηφίας ...λόγω αποχής ! Αρα το Πασοκ κερδίζει οπου κερδίζει ως μειοψηφία ...\nΤι να πει κανείς μετά απο αυτό ...Ετσι θα κάνουν πολιτική ! Με αλαζόνες πρώην εργατοππατέρες που καβάλησαν το καλάμι ...


Σύνοδος πρυτάνεων: Πρυτάνευσε η λογική • Το Κουλούρι\nΝέαΠολιτισμός 21 Φεβρουαρίου 2018\nΑΘΗΝΑ — Σε θέματα εκπαίδευσης, παιδείας αλλά και οργάνωσης των πανεπιστημίων επικεντρώθηκε η έκτακτη Σύνοδος Πρυτάνεων των ΑΕΙ, η οποία ξεκίνησε χθες στις 11.15 το πρωί σε κεντρικό ξενοδοχείο των Αθηνών και ολοκληρώθηκε μετά το μεσημεριανό γεύμα, λίγο πριν την ώρα του απογευματινού ύπνου.\nΚατά γενική ομολογία, στη συνεδρίαση πρυτάνευσε η λογική, με τις πιο ψύχραιμες και λογικές προσεγγίσεις να κυριαρχούν σε μια σειρά από ανοιχτά, όσο και ευαίσθητα ζητήματα. Μεταξύ άλλων θεμάτων, η Σύνοδος αποφάσισε:\nα) Να αποσυρθούν οι κανονιστικές διατάξεις που υποχρέωναν τους λέκτορες ΑΕΙ και ΤΕΙ να φέρουν σε ευδιάκριτο σημείο φτερά και πούπουλα. Επιστημονικά τεκμηριωμένες μελέτες επί του θέματος έχουν δείξει πως οι λέξεις «λέκτωρ» και «αλέκτωρ» δεν έχουν κοινή ρίζα, συνεπώς δεν υπάρχει ανάγκη για κάτι τέτοιο.\nβ) Οι διδάκτορες να φορούν υποχρεωτικά περούκα και τιράντες μόνο κατά τη διάρκεια της Αποκριάς και όχι όλο το χρόνο, σε συμφωνία με τη διεθνή και ευρωπαϊκή πρακτική. Προσοχή, η ρύθμιση δεν αφορά οποιαδήποτε ενδυμασία γίνεται προαιρετικά – αυτή δεν υπόκειται σε περιορισμούς.\nγ) Τη θεσμοθέτηση της αυτόματης μετατροπής των θέσεων όλων των καθηγητών ενδιάμεσων βαθμίδων των ΤΕΙ σε καθηγητές πανεπιστημίου, με συνοπτικές διαδικασίες. Απορρίφθηκε η πρόταση που για την κάθε περίπτωση απαιτούσε ξεχωριστή 15ημερη διαβούλευση σε δασική περιοχή της Κεντρικής Ευρώπης ή της Βόρειας Αμερικής. Μιας και η διαδικασία είναι αυτόματη, η μετατροπή έγινε χωρίς ανθρώπινη παρέμβαση, λίγα λεπτά μετά το πέρας της συνεδρίασης.\nδ) Η υποστήριξη διδακτορικών διατριβών με πλαστελίνες να αρχίσει να εφαρμόζεται από το ακαδημαϊκό έτος 2019-2020, αντί για του χρόνου όπως προβλεπόταν αρχικά.\nε) Την καθιέρωση salary cap στις μεταγραφές μεταξύ των πανεπιστημιακών ιδρυμάτων, με αντίστοιχη επιβολή φόρου πολυτελείας στα ιδρύματα που υπερβαίνουν το ετήσιο όριο. Σκοπός της κίνησης είναι να περιοριστεί η ροή των ταλαντούχων φοιτητών προς λίγα, οικονομικά εύρωστα ιδρύματα, έτσι ώστε οι ολυμπιάδες Μαθηματικών, Φυσικής, Ελληνικής Γλώσσας κλπ να αποκτήσουν ξανά ενδιαφέρον για το κοινό.\nΜιλώντας εκ μέρους της πλειοψηφίας των πρυτάνεων, ο πρύτανης του πανεπιστημίου Πειραιά, καθηγητής Άγγελος Κόττιος δήλωσε: «Σε μια εποχή που παγκοσμίως αναζητείται ο ορθολογισμός και η νηφάλια αντιμετώπιση στα πράγματα, αυτή η σύνοδος απέδειξε πως μπορεί να αποτελέσει φάρο λογικής. Ένα κι ένα κάνει δύο και όποιος ψάχνει, βρίσκει. Η Ρώμη δεν χτίστηκε σε μια μέρα».